سه‌رۆك كۆماری عێراق گه‌یشته هه‌ولێر\n17/9/2019 - 18:28\nله‌لایه‌ن سه‌رۆكی هه‌رێمی كوردستان پێشوازی لێكرا\nسه‌رۆك كۆماری عیراق گه‌یشته هه‌ولێری پایته‌ختی هه‌رێمی كوردستان و له فڕۆكه‌خانه‌ی نێوده‌وڵه‌تی هه‌ولێر له‌لایه‌ن سه‌رۆكی هه‌رێمی كوردستانه‌وه پێشوازیی لێكرا و بڕیاره پاش كه‌مێكی تر كۆبوونه‌وه‌كانی سه‌رۆك كۆماری عیراق و به‌رپرسانی باڵای هه‌رێمی كوردستان ده‌ستپێبكات.\nبه‌رهه‌م ساڵح، سه‌رۆك كۆمار و فوئاد حوسێن، وه‌زیری دارایی عێراق گه‌یشتنه هه‌ولێری پایته‌خت و له‌لایه‌ن نێچیرڤان بارزانی سه‌رۆكی هه‌رێمی كوردستان پێشوازی لێكراو و بڕیاره لەگەڵ بەرپرسانی باڵای ھەرێمی كوردستان كۆببنه‌وه و چەند پرسێك تاووتوێ بكه‌ن.\nبه گوێره‌ی زانیارییه‌كانی كوردستان تیڤی بڕیاره پاش كه‌مێكی تر كۆبوونه‌وه‌كانی سه‌رۆك كۆماری عیراق و به‌رپرسانی باڵای هه‌رێمی كوردستان ده‌ستپێبكات.\nپێشتر سەفین دزەیی، بەرپرسی فەرمانگەی پەیوەندییەکانی دەرەوەی هەرێمی کوردستان سەبارەت بە سەردانی سەرۆک کۆماری عیراق و شاندەکەی یاوەری رایگەیاند: سەردانی سەرۆک کۆمار سەردانێکی ئاساییە و لەگەڵ نێچیرڤان بارزانی، سەرۆکی هەرێمی کوردستان و مه‌سرور بارزانی، سەرۆکی حکومەت کۆدەبێتەوە و پێشهاتەکانی ناوچەکە و عیراقیش گفتوگۆیان لەبارەوە دەکرێت.\nصحة إقليم كوردستان تسجل 357 إصابة جديدة بكورونا\nجمعية الهلال الأحمر العراقي تسجل إصابة 10 عراقيين في انفجار بيروت


سمێڵ…پشکۆ ناکام – Dengekan\nbyPishko Nakam\tSeptember 15, 2019\tGeneral\n(( تاوانی ئەهلی جەهەنەم سێکس و مەشروبە،\nپاداشتی ئەهلی بەهەشت سێکس و مەشروبە\n…..ئیتر ناخۆش و چیترقبوڵ ناکرێ ، کاکی مەلا: تۆلە ژێر سایەی گوایا دیموکراسیەوە وەک پیاوی ئاین و شەریعەت!! بە ئارەزووی خۆت و بێ سڵ کردنەوە کەوتویتە گیانی خەڵک و چۆنت بوێ ئیهانەی خەڵک و تاکی ئەم کۆمەڵگایە ئەکەیت، ئەوە باش بهێنەرەوە بیرت کە چۆن کەس هەقی بەسەر تۆوە نیە چی ئەکەیت ، مەلایت، نوێژ ئەکەیت، ئەچی بۆ مزگەوت ،شەش حەوت ژن ئەهێنیت ، نەک ماڵەوەتان خۆشتان موحەجەبە ئەکەی ، ئاواش هەقت نەبێ بەسەر خەڵکی ترەوە چونکە خەڵک و تاک”فرد” سەربەستە چۆن ستایلی ژیانی خۆی هەڵئەبژێرێت ، گەر تۆ بە گۆرانی و مۆسیقا ئیزعاج ئەبی و لەش و خوار ناوکتەوە ئەخورێ ، منیش سەد ئەوەنەی تۆ بە ” بانگ” بێ تاقەت ئەبم بە مەرجێ من لە ماڵی خۆم و بۆ خۆم گوێ لە گۆرانی ئەگرم نەک وەک تۆ هەموو ڕۆژێک عەینەن تاس وعەینەن حەمام پێنج شەش جار هەمان تێکست لە سەد لای شارەکەوەم گوێ لێ ئەبێ، دەنگی وایشی تیایە وەک لای ئێوە ئەووترێت ” ان انکر الاصوات ……….” ،\nتۆیەک من مەحکوم ئەکەیت بە جەهەنەم!! لەبەر ئەوەی ئەخۆمەوە تۆش لەسەر ئەرز هەرچی خراپە دژ بە من ئەیکەیت تا لە بەهەشت !! بەقەڕابە شەراب بخۆیتەوە و لەگەڵ حۆرییەکانا ڕابوێریت ، من لێرە مەشروبی خۆم بە پارە ئەکڕم بەڵام تۆ ” بەسەر بڕینێک” بەهەشت مسۆگەر ئەکەیت و شەرابەکەشت بەلاشە ، گەر لە ئاینەکەی تۆیا بووترایە قاپێ شەراب بەوەنە دینار و هەر شەوێکی حۆرییەک بەمەنە دینارە بڕواناکەم هیچ کەسێکی سەر بە ئاینەکەی تۆ ئارەزووی ئەوێ ی بکردایە…\nتۆیەک لەبەر دامرکانەوەی ناوگەڵت بە ئارەزووی خۆت ژن بێنە و لە نۆ ساڵییەوە لێت حەڵاڵە ! من کە بروام بە ماف و یەکسانی ژن هەیە، قسە ناکەم بەڵام ڕێگەش نایەم خۆت هەڵقورتێنی لە ژیانی تایبەتیم و قسەی هەلەق و مەلەق بکەیت، گەر جوێن بەیت سەد ئەوەنەی تۆ جوێن ئەزانم چونکە لە کۆمەڵگای ئایینەکی تۆ گەورە بووم ، گەر ئیهانەشم بکەیت ئەتکەم بە پووش، گەر بە ووتە و دەرسەکانی ڕێبازی قوتابخانەکەی ” قوڕەیش” م بە نمونە بۆ ئەهێنیتەوە ، دەیان فەلسەفە و ئایدیا و تێزی ئینسانی و ئینسان پەروەرت بۆ ئەهێنمەوە ،گەر شانازی بە شمشێرەوە ئەکەیت ، شانازی بە ئینسان و داهێنانی بەرەوپێش چوونی ئینسانەوە ئەکەم ، ئەوانەی من بە کوردی چونکە خاوەنی خۆمم تۆش بە عەرەبی چونکە ئیستنساخی قوڕەیشیت ، من نە عەرەبم و نە لە جەزیرە لەدایک بووم و نە ناویشم عەرەبیە ،مافی خۆمە کام ئایینم هەبێ” کە خۆشبەختانە نیمە” تۆش مافی خۆتە سەر بە کام ئایین و کام مەزهەبیت تا ئەو سنوورەی دەست درێژ ئەکەیتە سەر مافەکانم وەک ” ئینسان” ئەو کاتە ئیتر منیش بێ ەدنگ نابم و یەک بەدە لەگەڵتا ئەکەم..\nدەیان ساڵە ئەم کۆمەڵگایە لەسەر دەستی خاوەن فیکر و فەرهەنگی ئینسانی و ئایدیای پاراستنی مافی تاک ئەیەوێت کەمێک وەک خەڵکی تری ئەم دونیایە بژی خۆی لە تەپ و تۆزی ئایین و کۆنە پەرستی و چەقین لە مێژووا بتەکێنێ ، تازە بە تازە جەنابت ئەتەوێ بمانگەڕێنیتوە چەن هەزار ساڵێک لەمەوبەر و لەجیاتی ئەوەی ببینە کۆپی کۆمەڵگای ئاشتی و پێکەوە و ژیان و ئینسان پەروەر و ڕێزگرتن لەتاک و مافەکانی ، بمانکەیتە کۆپییەکی خێڵەگای جەزیرەی عەرەبی سەردەمی قوڕەیش ! ئاخر تۆیەک بە بینینی هەر قاچ و سنگ و سەروقژێکی ئافرەت ئاگرت تێ بەربێ و حەماواتی ناوگەڵت بەرزبێتەوە و خۆت پێ نەگیرێ، گوناهی من چیە؟ گوناهی ئەو کەسە چیە وەک” مێ” لەدایک بوە؟ تۆیەک لەم دونیا خۆت پێ نەگیرێ بەرامبەر بە جەستەی ئینسانێک کە وەک تۆ ئەڵێی ” خوا دروستی کردوە”! ئەی لەبەهەشتی ئەو دونیا بەرامبەر ئەو هەموو حۆریە ڕووتانە چی ئەکەیت(لە هیچ شوێنێک باس لەوە ناکرێ کە حۆری موحەجەبەیە)دەبا خوا ئافرەتی دروست نەکردایە تا تۆ و هاوئایینەکەی تۆ تووشی هیستیریای سێکس نەبونایە ، ،،،،\nئینسان بە ئازادی لەدایک ئەبێ دانانی لیستی موحەرەمات تەنها دژی ئینسان و ئازادییەکان ئینسان و مافی ژیان بەسەر بردن وەک ئینسانە ، چۆن پێکەنینم بە خۆت و ئەمسالی وەکو تۆ نەیەت لە دوا لێکۆڵینەوەی ئەهلی فەقێ و ڕیش خورماییەکانی جەزیرە دەرکەووتوە کە لە ئایینەکەی جەنابتا ” گەر کەسێک سەفەری کرد حەڵاڵە ماوەی سەفەرەکەی هاوڕێیەکی لەگەڵ ژنەکەیا بنوێ بێ گەڕانەوە بۆ بریاری ژنەکە خۆی..”!!! “بەو حسابە بێ گەراجەکان ئەبێ بەرنەکەوون لەو کەسانەی ئەیانەوێ بزانن هاوڕێیەکیان ئەبینن کە نیازی سەفەر کردنی هەبێ..” ، تۆیەک کە کۆمەڵگای ئەوروپا بە کافر ئەزانی و سیستەمە ئابووریەکەشی هەر حەرامە ، ئەی بۆ کە پارەی سوسیال وەرئەگرن؟دیارە کە کار ئەگاتە پارە هەرچی ئایەت و شەرع و حەدیسە لە بیرتان ئەچێ و تووشی” فقدان الدیانة” ئەبن…..\nلە کۆمەڵگایا هەر کەس بەر پرسیارە لەخۆی و تەواوی ئازادی هەڵبژاردنی ستایلی ژیانی خۆی هەیە ، تۆ بچۆ مزگەوتەکەی خۆت کەس هەقی نیە بەسەرەوە ، کەسێکی تر ئەچێ بۆ نادی و کەس مافی ڕێ لێ گرتنی نیە ، کەسێک لە مەراسیمە ئایینیەکانا بە شمشێر لە خۆی ئەیا، ئارەزووی خۆیەتی خوای ئەکرد هاوەنی ئەنا بە خۆیەوە ، کەسێکی تر حەزی لەوەویە لەسەر جادە گۆرانی بڵێ ، مافی خۆیەتی و هیچ کەس و بە هیچ ناو و لەژێر پەردەی هیچ شەرعێکا بۆی نیە بڵێ ئەوە حەرامە یان شەرعی نیە ، ئێمە کۆمەڵگای کراوە و خاوەن فەرهەنگ و مەعریفە و یەکسانیمان ئەوێ ، ئەوەی بەدڵی نیە کەس زۆری مانەوەی لێنەکردوە بە دوو سەعات تەیارە ئەگاتە سعودیە، داعشیش زۆر لێوەی دوور نیە و ئەیاندۆزێتەوە.. چۆن ئێمە لە ناچاریا بێ دەنگین لە ئاست ئایین وشەریعەت و مەزهەبەکەی تۆ کە هەڵقوڵاوی جەزیرە و حوجرەکەی قوڕەیشە ، تۆش ئەبێ لەئاست ئێمەیا بێ دەنگ بیت و دەستدرێژی نەکەیتە سەرمان کە ئەمانەوێ وەک ئینسانێکی ئازاد بژین و تەنها ئینسان پەروەری ڕێ نیشانەرمان بێت……\nنەهامەتی و نەگبەتی و بێ ئومێدی لەوەیە کە ووڵاتان خەریکن لەسەر “مەریخ”ئوتێل دروست بکەن و بڕیارە ساڵی 2025/بێتە بە جێ گەیانن، کەچی لای ئێمە تازە مەلایەک خۆی ڕائەپسکێنێ و فەتوا ئەیا کە ” ژن لەگەڵ مێردی بێ سمێڵ بنوێت ، زینایە………!!!!!!!\nPrevious سێ هۆنراوە بۆ مناڵان …. فەرهاد ئەحمەد بەرزنجی\nNext هه‌قه ئیدى بزانم … زیاد ڕه‌شاد قادر\nچەمکی ئازادی لە پانتایی بیری نەتەوەیی و دیدی جەمال نەبەزدا …. هەڵۆ بەرزنجەیی\nجەمال نەبەز، ڕووناکبیر و بیرمەند، لێ سیاسییەکی کڵۆڵ … ئەمجەد شاکەلی\nهاوكارییه‌كانی ئه‌مریكا بۆ كوردانی رۆژئاوا، توركیا نیگه‌ران ده‌كات … جه‌زا ئه‌حمه‌د فارس\nقاسدێکم وەک خۆم تەنیا …. زانا سامان


خوێندنى باڵا پێداچونەوە بە زانکۆکانى تورکیا و ئێران دەکات\n2018-06-06 [01:48 AM]\nبەڕێوەبەرایەتى ڕاگەیاندنى وەزارەتى خوێندنى باڵا توێژینەوەى زانستى له راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، ئاشكرای كرد، وەزارەتى خوێندنى باڵا و توێژینەوەى زانستى حکومەتى هەرێمى کوردستان پێداچوونەوە بە لیستى زانکۆ باوەڕپێکراوەکانى وڵاتانى "تورکیا – ئێران" دەکات.\nعەباس ئەکرەم وتەبێژى وەزارەتى خوێندنى باڵا و توێژینەوەى زانستى لە لێدوانێکدا ڕایگەیاند: وەزارەتەکەمان بەپێى ستاندار و پێوەر جیهانییەکان و ڕیزبەندییە جیهانییەکانى زانکۆکان، لەماوەیەکى نزیکدا دەست دەکات بە پرۆسەى پێداچونەوە بە لیستى زانکۆکانى وڵاتانى (تورکیا و ئێران) لە لیستى زانکۆ باوەڕپێکراوەکانى هەرێمى کوردستان دەکرێ بەتایبەت بۆ ئەو خوێندکارانەى دەیانەوێت لەو دوو وڵاتە درێژە بە خوێندن بدەن، وتیشى بۆ ئەم مەبەستە وەزارەت دواى ئەنجامدانى پرۆسەى پێداچونەوە بە لیستى نوێى زانکۆ باوەڕپێکراوەکانى ئەو دوو وڵاتە، لیستى زانکۆ پەسەندکراوەکانى تورکیا و ئێران بڵاودەکاتەوە.\nوتەبێژى وەزارەتى خوێندنى باڵا و توێژینەوەى زانستى وتیشی: ئامانج لە پێداچونەوە بە لیستى زانکۆ باوەڕپێکراوەکانى تورکیا و ئێران ڕەچاوکردنى کواڵێت و بنەما و پێوەرى زانستی و خوێندن و دەستەبەرکردنى پێوەرە جیهانییەکانە لەو زانکۆیانەى کە لەسەر ئاستى دونیا لە پێشەوەن، ئەوەش دەبێتە هۆى بەرزرکردنەوەى ئاستى زانستى خوێندکاران، کە بەمەبەستى درێژەدان بە خوێندن لەدەرەوەى وڵات سەردانى زانکۆکانى ئەم دوو وڵاتە دەکەن و گەشە بە پسپۆڕییەکانیان دەدەن.\nئەم هەواڵە 3154جار خوێندراوەتەوە


شۆڕشگێری، بەجێهێنانی ئەرکی پێشەنگایەتیە | سورانی\nنوێتێکۆشان، لە سەر رێبازی بەرخۆدانی شەهیدان زامنی ئازادی نەتەوەکەمانە 1399/6/16\nنوێبە رۆحوو شۆڕشگێڕانەو گەلا ، کۆمەڵگای رێکوزمێ و کوردستانی ئازاد کەرمێ . 1399/5/26\nنوێوە ڕووحیەێ شووڕشگەرانەێ خەڵقەیل، کوومەڵگامان ڕێکخستن کەیم و کوردستان ئازادەو کەیمن 1399/5/26\nنوێبە رۆحی شۆڕشگێڕی گەڵان، کۆمەڵگا بەڕێکخستن بکەین و کوردستان رزگار بکەین 1399/5/26\nنوێکۆدار کۆنگرەی سێیەمینی خۆی لە چیاکانی کوردستان پێکهێنا 1399/5/26\nنوێفەرمانداری یەکینەکانی پاراستنی رۆژهەڵاتی کوردستان YRK 1399/4/3\nكلتوور و هونه‌ر\nشۆڕشگێری، بەجێهێنانی ئەرکی پێشەنگایەتیە\nکاتێک کۆمەڵگا ڕێپێوانی خۆی بەرەوە ئازادی دەست پێدەکات، بۆ تێپەڕین لە دەربەندە مێژوویەکان بەردەوام پێویستە ئاستی ئافرێنەری خۆی لە بواری واتادا بەرز ڕابگرێت و لەبواری ڕێبازەوە هەنگاوی دەوڵەمەندانە هەڵگرێت\nکاتێک کۆمەڵگا ڕێپێوانی خۆی بەرەوە ئازادی دەست پێدەکات، بۆ تێپەڕین لە دەربەندە مێژوویەکان بەردەوام پێویستە ئاستی ئافرێنەری خۆی لە بواری واتادا بەرز ڕابگرێت و لەبواری ڕێبازەوە هەنگاوی دەوڵەمەندانە هەڵگرێت. ئەو بابەتە ڕاستەوخۆ پەیوەندی بە ئاستی ئاگاداریی و توانایی کۆمەڵگاوە هەیە، ئاگاداری و زانابوونێک کە بەرهەمی تێفکرین و کردارە. ئەو خاڵە لە کەسایەتی پێشەنگی کۆمەڵگادا خۆی دەبینێتەوە. پێشەنگێک کە لەسەر ئەو بنەمایە پێگەیشتووە، تێکەڵاوییەکە لە ماف و بەرپرسیارێتی. تاکێک کە ڕیشەی لە شوناسێکی کۆمەڵایەتی و مێژووییدا هەیە و بەرپرسیارێتیەک کە بەرهەمی یەکگرتنەوەی مافەکانی تاک و کۆمەڵگایە لە بەستێنی ئاییندە بینیدا. پێشەنگێک کە گەشەکردن و پێکاندنی کۆمەڵگاکەی بە ئامانج دەگرێت، بۆ ئەو مەبەستە ڕوو لە بونیادنانی واتای تازە و ڕێبازمەندی دەکات. کەسایەتیەکە سیاسەتکردن و مەیدانداری بەبنەما وەردەگرێت، تێکۆشانێکی فرەڕهەند ئەنجام دەدات. تەڤگەرەکەمان لە ڕۆژهەڵاتی کوردستان بەردەوام بووە لە پێگەیاندن و ناساندنی پێشەنگی وەها، کە هەڵگری ئەرک و بەرپرسیارێتی ڕاستەقینەنن لە پێناو کۆمەڵگا و گەشەپێدانیدا. نموونەی هەڵکەوتەی ئەم پێناسەیە لە کەسایەتی پێشەنگ و شۆڕشگێڕی گەلەکەمان لە هەڤاڵان (تۆڵهەندان سنە، ئارگەش کارزان، دلۆڤان فەدا، ڕۆژهات شەڕ) دا دەبینین. کە بە نواندنی ئاستی بەرزی ئافرێنەری و خوڵقکاری و ڕێبازمەندنی ئەرکی پێشەنگایەتی کۆمەڵگایان بەجێ هێنا.\nشەهید تۆڵهەڵدان سنە ئەندامی دەستەی بەڕێوەبەری کۆدار، مامۆستایانە لە ناو بزووتنەوەکەماندا خەباتی کرد. فێرکەر و خۆبەخشبوو، ماندوو نەناسانە بۆ پێگەیاندن و ڕێنوێنی بە ئەندامانی تازە بەشدار بوو و هەڤاڵانی نوێ، سەرجەم کات و ساتی خۆی تەرخان دەکرد. ڕێزلێنان و پێوانداری لە کار و تێکۆشانیدا ببوو بە هۆی کاریگەری ئەوتۆی لەسەر هەڤاڵان و تەنانەت لەسەر بڕیارداری و سەقامگیری خەباتی ئەواندا کارتێکەر بوو. هێزی باوەڕی و چاونەترسی، گەریلایەکی بەتوانا و چالاکی بەدی هێنابوو، کە لەکاتی سەختی و دژواریدا پاڵپشت و یارمەتیدەر بوو. مرۆڤێکی گەل پەروەر و خەڵک دۆست کە هەتا هەتایە وانەکانی لە یادی گەلدا دەمێنێتەوە. شەهید تۆڵهەڵدان ڕێبازمەندی لە ڕێوەبەریدا وەک یادگار بۆ بەجێهێشتین.\nهەڤاڵ ئارگەش کارزان ئەندامی دەستەی بەڕێوبەرایەتی کۆدار، خوێندکارێکی فێرگەی مامۆستا فەرزاد کەمانگەر بە دەروونی کردنی بیر و ڕامانی ئاپۆیی و هەنگاونانەوەی لە ڕێبازی شەهید فەرزاد بوو بە کادرێکی بەتوانا و رۆشنبیرێکی پێشەنگ. بەردەوام بە چەک و قەڵەم لە ئەرکی شۆڕشگێڕی دا خاوەن ئەو پەڕی بەرپرسیارێتی بوو، لە ماوەیەکی کورتدا بوو بەخاوەنی سامانێکی دەوڵەمەندی شارەزایی و لێهاتووی و کادر بوون. هاوکات بە ئەزموون وەرگرتن لە بواری بەڕێوبەری و ڕێکخستنی ناوخۆی بوو بە گوێزەرەوەی توانست و کارامەیی ڕێکخستنیان لە بواری پارتی بووندا بۆناو گەل. فەرزاد ئاسا وانەی ئازادی زەنگینتر و دەوڵەمەندتر کرد.\nهەڤاڵ ڕۆژهات شەڕ ئەندامی فەرماندەیی یەرەکە لە سەر خەتی نوێی فەرمانداری سمکۆ سەرهەڵدان خۆی پێگەیاند، خاوەن ڕەوشتی بەرز و کرداری شۆڕشگێڕانەبوو. زمانێکی بەتوانای پڕوپاگەندە و ناساندنی تەڤگەر و خەتی ڕێبەر ئاپۆ بوو لە ناو گەلدا. زۆر خێرا لە تەک هەلومەرجی جیاوازدا خۆی دەگونجاند، خاوەن بەرنامە و پیلانبوو لە ژیانی و خەباتیدا. بوێرانە ئەرک و خەباتی لە ئەستۆ دەگرت، هاوتەریب خەباتی ئایدۆلۆژیکی بەبنەما دەگرت. مرۆڤێکی بە جەرگ و چارەسازی کاتی تەنگانە بوو، هەتا دوا ساتی ژیانی بەورە و مۆڕاڵەوە پێشەنگایەتی کرد.\nهەڤاڵ دلۆڤان فەدا ئەندامی جەوانانی ڕۆژهەڵاتی کوردستان جەوانێکی گڕووتیناوی بوو کە لە خۆشەویستی گەل و نیشتیمانیدا دەتوایەوە، ناوێکی پڕ ناوەڕۆک و بە واتای ڕاستەقینە دڵسۆز و فیداکار و خۆشەویست، کە تینووی فێربوون و فێرکردن بوو. خاوەن دڵ و زەینێکی کراوە بۆ گەشەکردن، پڕ لە قینی دوژمن و خاوەن هەڵوێست لە هەمبەر ناهەمواریەکانی ژیاندا. هەر ئەو کردارە بەرزە، کردی بە پێشەنگی خەباتی جەوانانی ڕۆژهەڵاتی کوردستان و نموونەیەکی هەڵکەوتوو لە هەرێمی موکریان.\nلە ساڵیادی شەهادەتی هەر چوار پێشەنگی خەباتی گەلەکەمان لە ڕۆژهەڵات جارێکی تر یادیان بەرز ڕادەگرین و ئەزموونەکانیان بە هەند وەردەگرین، سەری ڕێز و نەوازش لە هەمبەریان دادەنەوێنین و بەڵێنی درێژە پێدانانی ڕێبازی پێشەنگایەتیان دووبارە دەکەینەوە.\nدەستەی بەڕێوەبەری کۆدار\nکۆدار شۆڕشگێر تۆڵهەندان سنە ئارگەش کارزان دلۆڤان فەدا ڕۆژهات شەڕ\nنوێترین\tپڕ بینه‌رترین\nتێکۆشان، لە سەر رێبازی بەرخۆدانی شەهیدان زامنی ئازادی نەتەوەکەمانە\nبە رۆحوو شۆڕشگێڕانەو گەلا ، کۆمەڵگای رێکوزمێ و کوردستانی ئازاد کەرمێ .\nوە ڕووحیەێ شووڕشگەرانەێ خەڵقەیل، کوومەڵگامان ڕێکخستن کەیم و کوردستان ئازادەو کەیمن\nوتووێژێک لەگەڵ هەڤاڵ فواد بێریتان هاوسەرۆکی کۆدار\nهەڤاڵ سیروان ئاریۆ لەیلاخ و هەڤاڵ کۆسار کوردستان؛ پێشەنگانی رێگای حەقیقەتن.\nکۆدار: کردەوەی تێروریستی سەر حیزبی دیموکڕاتی کوردستان شەرمەزار دەکەین\nدەوڵەتی سوریاو سپاردنی هێزەکانی بەکورد\n"لە کاروانی عەشقێکی بێ سنوردا شەهیدان گوڵی سەر ڕێگای ئازادین"\nئارمانج ئاری: هونەر لە سیاسەت جیا نابێتەوە\nوه هه‌ڵەبجه تام عشق بناس\nروولە - گورانیەکی کەڵهوری وە دەنگ گریلایەل پژاک\nگورانیەکی کەڵهوری وە دەنگ گریلایەل پژاک\nكۆمه‌ڵگای ئازاد و دێموكڕاتی رۆژهه‌ڵاتی كوردستان\nماڵه‌وه45 وتار22 هه‌واڵ19\nكلتوور و هونه‌ر6 لێدوان64 کتێب7\nهه‌موو مافه‌كانی پارێزراوه بۆ پۆڕتاڵی كودار .


ئیسلام چۆن جیهان دابەش دەکات؟ - تۆڕی میدیایی خەڵک\nتەقینەوەی ئیسلام بەڕابەرایەتی موحەمەدێکی هەژار (د. خ) لە کاتێکی کەم و لە نێوان هەردوو ئیمبراتۆریەتی زەبەلاحی رۆمانی و فارسیدا بە گەورەترین نهێنی سەدەی حەوتەم لای ئاکادیمستە پەیوەندیدارەکانی ئەوروپا هەژمار دەکرێت.\nئەو لێکۆڵەر و مێژونوسانەی ناخوازن بڕوا بە سیناریۆ ئیسلامیەکە بهێنن کە خودا فریشتەی شەڕکەری بۆ پشتیوانی موسوڵمانەکان ناردووە و بەچەندین شێوازی دەرئاسا سەریخستون، بەجۆرێکی تر و بە بەڵگەی ئەکادیمی وەڵامی ئەم نهێنیە گەورەیە دەدەنەوە کە چۆن هێزێکی سنورداری بچوک توانیویەتی لە نێوان دوو توندوتیژترین ئیمبراتۆریەتەکانی جیهاندا و لەچاوتروکانێکی مێژودا بەو فراوانیە بڵاوببێتەوە؟\nکەواتە نهێنی پەرەسەندنی ئیسلام لەنێوان ئەم دوو ئیمبراتۆریەتە زەبەلاحەدا چیی بووە؟\nبۆ وەڵامی ئەم پرسیارە چەندین پسپۆڕی مێژویی رای خۆیان خستوەتەروو بەلام گرنگترینیان پەیوەندی هەیە بە پەیماننامەکەی مەدینە کە لە نێوان پێغەمبەر(د. خ) و هۆز و تیرەکانی مەدینە و دەوروبەریدا واژۆکراوە. کە وەک کۆنترین دۆکۆمێنتی سەرهەڵدانی ئیسلامی تەماشادەکرێت.\n(دیارە ئەوان وەک بەڵگە لە چیرۆکە مێژویەکانی نێو قورئانی پیرۆز ناڕوانن لەبەرئەوە ئەو پەیماننامەیە بە یەکەمین بەڵگەی مێژویی لەوبارەیەوە تەماشادەکەن)\nبۆچونەکەش ئەوەیە بەپێی ئەوپەیماننامە؛ ئەوەی کە لە مەدیینە دروستکرا دەولەتی ئیمانی بوو نەک دەوڵەتی ئیسلامی چونکە لەسەدەی حەوتەمدا زۆربەی ئەو ناوچانە شوێنکەوتەی ئایینە فرەخوداییەکان بوون وەک باوەڕبوون بە خودای جیاجیای بۆ باران و ئاسمان و شەڕ و هتد… کە بەشێوەیەکی گشتی کۆمەڵگاکانی شوێنکەوتەی ئەم ئایینانە توندوتیژبوون و لەگەڵ ئیسلامیشدا زۆر توندوتیژ بەریەک کەوتوون بەڵام ئایینەکانی زەردەشتی و موسایی و عیسایی بەشێک بوون لە کۆمەڵگەی ئیمانداران (جگە لەهەندێک خێڵی جوو نەبێت کە لەروانگەی ئیسلامەکانەوە بەپەیمان شکێنی سزادراون و زۆرینەشیان لەنێو کۆمەڵگەی ئیمانداراندا سزا نەدراون و لەچواچێوەی ئەرک و بەرپرسیاریەتیدا پارێزراوبوون)\nبەم جۆرە پەرەسەندنی ئیسلام لەنێوانی دوو زەبەلاحی رۆمانی و فارسیدا و گەشەکردنی لە عیراقەوە تا ئیسپانیا و بەو توانا سەربازیە نابەرابەرەوە بەڕای هەندێک لە مێژوناسانی نوێی خۆرئاوایی هۆکارەکەی دروستکردنی کۆمەلگەی باوەڕدارانە (نەک کۆمەڵگەی ئیسلامی) و جیاکردنەوەیەتی لە کۆمەڵگەکانی هاوبەش پەیداکەران و بێ باوەڕەکان.\nهەندێک لە سەرچاوە خۆرئاواییەکان ئاماژە بە بەڵگە دەکەن کە تەنانەت هەمان کڵێسا لەنێوان موسوڵمان و کریستیانەکانەوە دوو بەشی لێ جیاکراوەتەوە لەو دوو کاتی جیادا پەرستشیان تێدائەنجامداوە.\nبەکارهێنانی زاراوەکانی (امیر الموئمنین) نەوەک (امیر المسلمین) تا چەندین ساڵ پاش کۆچی دوایی پێغەمبەریش یەکێکی ترە لە بەڵگەکانی ئەم بۆچونە.\nبە زمانێکی ساکار بڵێین ئیسلام جیهانی بەسەر دوو کۆمەڵگەدا دابەش کردووە؛\nکۆمەڵگەی باوەڕداران و یەکتاپەرستان\nکۆمەڵگەی بێ باوەڕان و فرەخوداییەکان\nکە ئەم دابەشکردنە بەشێکی گەورەیە لە نهێنی سەرکەوتن و فراوانبونی ئیسلام لەو سەردەمەدا\nکۆمەڵگەی ئیسلامی چەمکێکی دواترە چونکە لەرووی ئایدیۆلۆجیەوە ئیسلام خۆی بە درێژکراوەی ئایینە ئیبراهیمیەکان دەزانێت.\nلەم لێکدانەوەیەمدا تەنها پشتم بەستوە بە هەندێک وانەی مێژوناسەکان لە زانکۆ جیهانیەکان لەرێگەی کەناڵی یوتیوبەوە بەبێ رۆچوون لە سەرچاوە ئاینی و ئیسلامیەکاندا لەبەرئەوە بۆچونەکەم بەدەرنیە لە هەڵە و کەموکورتی بەو پێیەی کە خەڵکانی لەئێمە باشتر و تایبەتمەندتر زۆرن گەر بەدواداچونی بۆ بکرێت.


وه‌ناو.. يه‌كێتى و گۆڕان كانديد ئه‌را سه‌رۆكايه‌تيه‌يل په‌رله‌مان و هه‌رێم و حكومه‌ت دانانه\nوه‌ناو.. يه‌كێتى و گۆڕان كانديد ئه‌را سه‌رۆكايه‌تيه‌يل په‌رله‌مان و هه‌رێم و حكومه‌ت دانانه\nشه‌فه‌ق نيوز/ وه گووره‌ى راپۆرته‌يليگ دزه وه‌پيكرياێ ره‌سانن ئه‌وه ده‌ركه‌فت ك هه‌ر يه‌ك له يه‌كێتى نيشتمانى كوردستان و بزووتنه‌وه‌ى گۆڕان ناو كانديده‌يليان ئه‌را پۆست سه‌رۆكايه‌تى په‌رله‌مان و جێگرايه‌تى هه‌ردوگ سه‌رۆكايه‌تى هه‌رێم و حكومه‌ت ئاماده كردنه.\nله‌و راپۆرته‌يله هاتگه ك هه‌ردوگ حزبه‌گه له دانيشتنه‌يل ئاينده ك ساز ئه‌كريه‌ێد له‌وه‌ر دامه‌زرانن هه‌رسێ سه‌ركايه‌تى له هه‌رێم ئه‌و ناوه‌يله ئه‌خه‌نه روێ ئه‌را پارت ديموكرات كوردستان.\nراپۆرته‌يل باس له‌وه ئه‌كه‌ن ك يه‌كێتى قوباد تاڵه‌بانى ئه‌را پۆست جيگر سه‌رۆك هه‌رێم و حاكم قادر ئه‌را و ده‌رباز كۆسره‌ت ره‌سول ئه‌را هه‌ردوگ پۆسته‌يل جيگر سه‌رۆك حكومه‌ت كانديد كردگه‌و له حاڵه‌تيگيش ئه‌گه‌ر ئه‌نداميگ زياى بكريه‌ێد ئه‌را جيگر سه‌رۆك وه‌زره‌يل و بێگه‌رد تاڵه‌بانى ئه‌را سه‌رۆكايه‌تى په‌رله‌مان.\nجى باسه، راپۆرته‌يل ئاماژه وه‌يه‌يش كردنه ك بزووتنه‌وه‌ى گۆڕانيش هه‌ر يه‌ك له مسته‌فا سه‌يد قادر ئه‌را جێگر سه‌رۆك هه‌رێم كوردستان و هۆشيار عومه‌ر ئه‌را جێگر سه‌رۆك حكومه‌ت و عه‌لى حه‌مه ساڵح ئه‌را جێگر په‌رله‌مان كانديد كرگه و يه‌يش ده‌رخست ك بزووتنه‌وه‌گه هه‌وڵ دويره‌وخستن يه‌كێتى ئه‌ياد له پۆست جيگر سه‌رۆك حكومه‌ت ك له‌لايه‌ن قوباد تاڵه‌بانيه‌و بريه‌ێده رييه‌و.


ئەوە چی جیهانێکە وا لە عەفرین بێدەنگە؟ تاڤگە سابیر : چاوی گەل\nئەوە چی جیهانێکە وا لە عەفرین بێدەنگە؟ تاڤگە سابیر\nنوسەر : chawigal لەبەرواری : شوبات - 1 - 2018\nئەمە چ جیهانێکە تێدا مرۆڤ وا خەساوە ناتوانێ پرسیار بکات ، گومانبکات ، توڕەبێت و بڵێت ئەم ناعەدالەتیە بۆ؟ ناتوانێ ئەلتەرناتیڤێکی دی لە سیاسەت ، لە کەلتور ، لە جیهانبینی بخوڵقێنێ؟ ئەمە چ جیهانێکە تێیدا لەسەر سفرەی خواردن و عەیش و نۆش سەیری مەرگی کوبانی دەکەین و بەردەوام دەبین لە خواردن وەك ئەوەی هیچ ڕووینە دابێت؟ هێشتا سفرەکەمان نەپێچاوەتەوە هەواڵی قەسابخانەی عەفرین تۆپبارانکردنی لە لەلایەن تورکیا دەبیستین و ناپرسین ئەمە چ دنیایەکە ، ناپرسین چی دەگوزەرێ و بۆ؟ لە دەستدانی ئەم هەست و ویژدانە بۆ؟ ئەمە چ عەقڵانیەتێکە حوکمی تورکیا دەکاو بەهانە دادەتاشێ بۆ ئەم هەموو زوڵم و ناعەدالەتیەی ، کە هەموو سەعاتێ لە کوردستانی ڕۆژئاوا ڕوودەدەن؟ ئایا عەقڵ لێپرسراوە یا ناعەقڵ لەم جیهانە ، کە خۆی وەك ” باشترین جیهانێك کەشیاوە” دەخاتە ڕوو؟ ئەم پرسیارانەو دەیەها پرسیاری دی دەبێت ویژدانی ئەوانەمان کەدەمانەوێت مرۆڤ بین لە جۆرێکی دی بوروژێنێ مرۆڤێ لەنێوان مرۆڤ و خوادا ، بەڵام سەرەتا دەبێت ئازادبین و دنیا ڕووتبکەینەوە لەو هەموو بەرگ و پەلاسە درۆینەی ، کە بۆی دووراوە ڕووتیبکەینەوە لەو هەموو هالە پیرۆزییەی ، کە بەدەوریدا کێشراوە ئەو هەموو دیوارو حەسارەی کە، گووتارەکان بۆیان دروستکردووە دەبێت بیڕوخێنین بۆئەوەی بیبینین وەك ئەوەی ، کە هەیە هیچ نیە جگەلە جیهانێك پڕ لە عەدەمیەت پڕ لەناعەدالەتی پڕ لەڕیاکاری بێباکی و تاوان و تاوان.\nجیهانێك پڕ لە بێئمانی لە بەرگی ئیماندا ، پڕ لە درۆ لەبەرگی حەقیقەتدا ، پڕ لەگەمژەیی و بیرنەکردنەوە لەبەرگی عەقڵ و زانستدا ، پڕ لەتاوان دژ بە مرۆ بەناوی ئازادی مرۆڤەوە ، پڕ لەهەمەجیەت بەناوی شارستانیبوونەوە، پڕ لە ڕیاکاری بەناوی سەربەخۆبوونەوە ، پڕ لەستەمکاری بە ناوی دیموکراسیەوە ، پڕ لەمێگەل بەناوی تاکگەراییەوە ، جیهانێك کە کۆیلەکان حوکمیدەکەن ، کۆمەڵانی خەڵك حوکمیدەکەن ، بەڵام بەناوی سەروەرەکانەوە جیهانێك ، کە لەمێژە ئەخلاقی سەروەرو جوامێری سەروەرانەی تیرۆرکردووەو ئەوەی ماوەتەوە فڕت و فێڵ و فێڵبازی عەبدەکانە، جیهانێك ، کە هەموو شت تێدا ڕەوایە ، کوشتنی دیل و داکەندنی سەعات و زنجیرو پێڵاوی کەسی کوژراو لە گۆڕەپانی جەنگدا ، کوشتنی منداڵانی عەفرین لەلایەك و بۆمبارانکردنی منداڵانی عەفرین.\nهەموو شت ڕەوایە ، گەمژەیی و بێباکی و بێویژدانی و بێعەقڵ و درۆ و کوشتن ، بەڵام هەر هەموو لەژێر ناوی جیادازبووندا تاکە کەسی بووندا ، بەها موقەدەسەکاندا لە ژێر ماوی مۆدێرنبووندا ، بنەڕەتخوابووندا ، کوشتنی عەقڵ بەناوی خوداوە ، کە خۆی خودا هیچ نیە جگە لە عەقڵ پەروەردەکردنی ڕیاکاری بەناوی ئیمانەوە، کە ئیمان هیچ نیە جگە لە ئامێزگرتنی حەقیقەت ، بوون بەعەبدی بتەکان بتی بازاڕ بتی نەتەوە بتی ئایدیۆلۆژیا ، بتی شاستانێتی ، بتی ئایینی و بتی ڕەگەز.\nئەمڕۆ ئێمە لە جیهانێکدا دەژین ، کە تورکیا بەناوی سیاسەتمەدارەوە بڕیاردەدەت چۆن بژین ، چۆن بیربکەینەوەو بیر لە چی بکەینەوەو چی بپۆشین و باوەڕمان بەچی بێت ، ئەولە وەیاتەکانی ژیانمان کامانەبن ؟ کام کتێب بخوێنینەوە؟ کام بەها بەپیرۆز لەقەڵەم بدەین؟ هەر خۆشیان بڕیار دەدەن کێ تیرۆریستە؟ کێ مەدەنیە؟ کێ دیموکراتە؟ کێ توڕەیەو کێ سالمە؟ کێ خاوەنی بەهایەو کێ شوێنی مەترسییەو کێ دەبێت بژێت و کێ دەبێت بکوژرێت ؟ ئۆرغان بڕیاردەدە مرۆڤ بوون یانی چی؟ مرۆڤی چاك کێیەو خراپ کێیە؟ کام خودایە دەتوانین بپەرستین ، نەفرەت لە کام خودایە بکەین کام ئایین مەدەنیەو کامەی دەبێت سەنگەسار بکرێت.\nتورکیا ئەو وڵاتەی گوایە دیموکراسییە لە نێو دەریای ستەمکاریدا ، بەڵام سیاسەتی تورکیا دژ بەهەموو جوڵانەوەیەکی دیموکراسییە لە دنیای ئۆردغان بە شەکرۆکەکانی دیوەخانی ئۆردغان شکستی هێزی ئازادیخواز لە وڵاتی تورکیادا لە بەدیهێنانی سیستەمی ستەمکاری ، کە مێژوویەکی درێژی هەیە لە تورکیا ، ستەمکاری و جەهل و هەژاری دنیای ئەم وڵاتە ئیجا شکستی ئیسلامیش وەك ئاین لە قووتاربوون لەو تەنگەتاوەی ، کە چەند سەدەیەکە تێیکەوتووە بەهۆی هێزی ڕیاکتیڤەکانی نێو دنیای ئیسلامەوە ، شکست لە ڕزگاربوون لە تەفسیری یاسایی و ئیجرائی تێکستە پیرۆزەکان، شکستی ئایدیۆلۆژیاکانی خەونببینین بە سیستەمێکی کاولانەترەوە کەتێدا ئازادی فەراهەمبکا بۆ تاکە کەسەکان تا ئەگەرەکسنیان تاقیبکەنەوەو ڕێگە لەبەردەم بەهرەی کەسەکاندا ئاوەڵابکرێت.


وەزارەتی کشتوکاڵ و رێکخراوی فاو رێکاری پێویست دژی نەخۆشیی تای خوێنبەربوون دەگرنەبەر\n2018-07-02 [02:58 AM]\nلە کۆبوونەوەیەکی ھاوبەشی نێوان وەزارەتی کشتوکاڵ و سەرچاوەکانی ئاو و رێکخراوی فاودا باس لە نەخۆشیی تای خوێن بەربوون کرا.\nدکتۆرغازی فایەق بەڕێوەبەری گشتیی پلان و بەڕێوەبەری گشتیی دیوان بە وەکالەت پێشوازی کرد لە دکتۆر فازل زوغبی سەرۆکی نێردەی رێکخراوی خۆراک و کشتوکاڵی سەر بە نەتەوە یەکگرتووەکان(فاو)، بە ئامادەبوونی ئازاد ئەحمەد عەلی بەڕێوەبەری گشتیی سامانی ئاژەڵ و ڤێتێرنەری و ژمارەیەک لە بەرپرسانی وەزارەت.\nلە کۆبوونەوەکەدا باسیان لە نەخۆشیی تای خوێن بەربوون کرد کە نیشانەکانی لە یەک دوو شوێنی عێراق پەیدا بووە، ھاوکات وەزارەت دەرخستەیەکی پێشکەش کرد تایبەت بە پێداویستییەکانی رشاندنی شوێنی بەخێوکردن و حەواندنەوەی ئاژەڵ و مەڕوماڵات لە گوند و ئاواییەکانی ھەرێمی کوردستان، ئەمەش وەک رێکاری پێویست بۆ خۆپاراستن لەو نەخۆشییە.\nلەم رووەوە بەڕێوەبەرایەتییەکانی بەیتەرە لە پارێزگاکان چەندین لیژنە پێکدەھێنن بە سەرۆکایەتیی پارێزگاران و ئەندامێتیی بەڕێوەبەرانی پاراستن لە وەزارەتی تەندروستی و بەڕێوەبەرانی بەیتەرە بە ھەماھەنگی لەگەڵ نوێنەرانی رێکخراوی فاو، لە ھەمان کاتدا ھەڵمەتێک بۆ ھۆشیارکردنەوەی جووتیاران و خاوەن مەڕوماڵات دەست پێدەکرێت. بۆ ئەم مەبەستەش ھەموو پێداویستییەکانی سەرخستنی ھەڵمەتەکە بە ھەماھەنگیی نێوان وەزارەت و دکتۆر ھیلال محەمەد نوێنەری رێکخراوی فاو لە عێراق ئەنجامدەدرێت.\nلەلای خۆیەوە دکتۆر زوغبی سەرۆکی نێردەی رێکخراوی خۆراک و کشتوکاڵی سەر بە نەتەوە یەکگرتووەکان(فاو) ستایشی ھەوڵەکانی ڤێتێرنەری گشتیی سەر بە وەزارەتی کشتوکاڵ و سەرچاوەکانی ئاوی کرد کە لەئێستاوە ئەم ھەڵمەتەی دەستپێکردووە بە رشاندن و پاککردنەوەی تویلەو ئەستەبڵی مەڕوماڵات و تێیدا سەرکەوتوو بووە.\nنەخۆشیی تای خوێن بەربوون لە ساڵانی حەفتاکانەوەو بە تایبەتیش لە ساڵی ١٩٧٩ لە عێراق تۆمارکراوە، بەڵام زۆر تەشەنەی نەکردووەو توانراوە کە کۆنتڕۆڵ بکرێت، نەخۆشییەکە لە ئاژەڵەوە بۆ مرۆڤ دەگوازرێتەوە، ھەروەھا لە مرۆڤەوەش بۆ مرۆڤ، بەڵام ئەگەر رێکاری پێویست بگیرێتەبەر دەتوانرێت زوو کۆنتڕۆڵ بکرێت.


هەڵدانەوەی نامەکانی دکتۆر کەمال میراودەلی ، وەک بەئاگاهاتنەوەیەک بۆ کۆنگرەی گۆڕان . – WTARIKURD\nهەڵدانەوەی نامەکانی دکتۆر کەمال میراودەلی ، وەک بەئاگاهاتنەوەیەک بۆ کۆنگرەی گۆڕان .\nنامەو سەرنج و ڕاکانی بەرێز دکتۆر کەمال میروادەلی دوێنێ ، چارەنوسیی ئەمڕۆی بزوتنەوەی گۆڕانی بەدیی دەکرد ، لەنامەی 10 دیسمبەری ساڵی 2009 دا بۆ کاک نەوشیروانی نوسیووە ( وا ده‌رده‌که‌وێ بتانه‌وێ بۆ په‌ره‌پێدانی به‌رژه‌وه‌ندی سه‌رکردایه‌تی ته‌قلیدی خۆتان ، بزوتنه‌وه‌ی گۆران به ئاقاری موساوه‌مه‌و خزمه‌تی بنه‌ماڵه‌ی بارزانیدا به‌رن ) .\nبە بۆنەی بەستنی کۆنگرەی گۆڕان – وە وتاریکورد جارێکی تریش دەقی ئەو نامەیەی دکتۆر کەمال میراودەلی بۆ کاک نەوشیروان بلاو دەکاتەوە کە لە ١٠ ی مانگی دیسەمبەری ٢٠٠٩ دا بۆی ناردووە ، واتە چوار ساڵی تەواو پێش ئەمڕۆ . هیوادارین ئەندامانی کۆنگرە بتوانن هەندێ لەو رەخنانە بهروژێنن کە لەم نامەیەدا هاتوو .\nبۆ خوێندنەوەو بەئاگابوون لەو نامەیەی زیاتر پەیوەستە بەئەمڕۆی بزوتنەوەی گۆڕان ، کە سەرنج و تێروانی وەک پێشبینیەک ، بەڕێز دکتۆر کەمال – بۆ بەڕێز ڕێکخەری گشتی بزوتنەوەی گۆڕان ناردووە ، ڕێچکەی راست و دروستی لەسەر ڕەوشی ئەمڕۆی بزوتنەوەی گۆڕان تیا شیکردۆتەوە ، بەشی دووم ڕاستەوخۆ پەیوەستە بەم باسەوە ..\nهیوابڕینی خەڵک لەنانبڕینیان خراپترە!\nسەرنجێک : لە رۆژاوا بۆ هەر حکومەتێکی تازە و هێزیكی تازە ماوەی سەد رۆژی یەکەمی دەسەلاتیان بە پێوانەی راستگۆیی و دڵسۆزیی ولێهاتوویی و بەکاریی ئەو دەسەلاتە دادەندرێ و رۆژنامەکان و چاودیران و خەلک بە گشتی بە وردی چاودێری سیاسەت و بەرنامە و هەلسوکەوت و دەسکەوتی ئەو دەسەلاتە لە ماوەی ئەو سەد رۆژەدا دەکەن و حوکمی ئێستا وپێشبینی ئایندەیی بەسەردا دەدەن . وەک هیزێکی ئۆپۆزیسیۆنی نوێێ پڕ تەوژم و تەمای جەماوەر ، سەد رۆژی یەکەمیش بۆ تێگەیشتنی ئاقارو ئاکاری گۆڕان گرنگ بوو . بەلام بە داخەوە لای ئێمە کات وەستاوە ، بە سەد رۆژو هەزار رۆژ ناپێورێت . کات لە دەرەوەدا نییە ، لە بزاڤی خەلک و کۆمەلدا نییە ، لە بەرنامەو بەجێگەیاندندا نییە . لە گۆرانەکانی دنیادا نییە ، لە پەرلەمان ودیباتدا نییە ، کات لە مێشکی سەرۆکی تاقانە و تاکەپالەوان دایە ، کە ئەو خەوت کات خەتووە ، کە ئەو نەخۆش بێ کات نەخۆشە ، گەر تووڕەو عاجزبێت کات سەرلێشێواوو ئاڵۆزە . خەلکەکانی دەرەوەش تارماییەکی بی گیانن بەدەوری کاتی پالەواندا بێ هوودە دوعا دەکەن و دەخولێنەوە .\nلە نامەکەی پێشوودا ، کە گۆڕان دروست نەبوو بوو ، پێشبینی نەدەکرا جۆن دەبێت ، رستەیەکی سەرنجراکیشی تێدایە : [ دیاره گۆڕان قورسه به‌ڵام ته‌نیا سه‌ره‌تایه‌کی سه‌رکه‌وتوو – و هیوابه‌خش ده‌توانێ ته‌وژمی بداتێ .] گەران بەدوای سەرەتایەکدا کە\n١. سەرکەوتوو بێت\n٢. هیوا بەخش بێت\n٣. لەم دووانەوە حەتمەن تەوژم دروست بکات .\nتەوژم لە زمانی ئینگلیزیدا پێی دەوترێ [ مۆمێنتەم ] . مۆمینتەم بریتییە لە توانای جوولانەوەی شتێک بە پێی قەبارەکەی . شت ، نەبزێوە تا لە دەرەوە هیزیک کاری تینەکات و نەیجوڵینێت ، بەلام کە پالنەرێکی بزواندنی گەورە هەبوو ، ئەو شتە [ تەوژم ] پەیدا دەکات ، واتە بە رێژەی هێزەکە جوولان دروست دەکات . بەلام بۆ ئەوەی مۆمینتمەکە بەردەوام بێت ، دەبێت هێزی جوولاندنەکە بەردەوام بێت . کە هێزی جوولاندنەکە نەما ، قەبارەکە هەرجەند ئەستووریش بێت ، دەوەستێ و دەسەکنێتەوە . تەوژمی گۆڕان ئەو دوو شتە بوون : پاراستنی سەرکەوتنی سەرەتایی و هیوای خەلک بە بزوتنەوەکە . بەردەوامی ئەم دووانە جەوهەریی بوو بۆ بەردەوامیی و بەهێزکردنی تەوژمەکە .\nبۆ بەردەوامی ئەو دووانەش بە ئاقاری سەرەتایی دروستی خۆی ، میکانیزمی هەرەگرنگ بۆ بزوتنەوەیەکی نوێخوازو گۆرانخواز رەخنەیە ، کە بزوتنەوەکە ئامادە نەبوو ، بە پێچەوانەی خۆناساندنە سەرەتاییەکەی خۆی ، رەخنە قبوڵ بکات ، مادام وایە ئەو هیزەی کوشت ، کە هیوا و زامنی بەردەوامی سەرکەوتنەکان ، بە بزوتنەوەکە دەدەن واتە تەوژمەکەی هەم لە وەستان هەم لە لادان دەپارێزن .\nئەم نامەیە دوای تێپەربوونی ١٠٠ رۆژ بەسەر دەرکەوتن و سەرکەوتنی تەوژمداریی گۆڕاندا نووسراوە .\nکورد دەڵێ : دۆست ئەوەیە دەتگریەنێت ، دوژمن پێت پێدەکەنێت . ئەو رەخنانە کە لە دەرەوە نەنووسراون و لە پشتەوە نە درکێندراون و راستەوخۆ بۆ رێکخەری بزوتنەوەکە نێردراون ، لە خۆشەویستیی و پەرۆشیکی ویژدانی قوولەوە هاتوون : پەرۆشی ئەوەی تەوژمەکە نەکەینە گۆماویكی وەستاوی بی کات و بی دەسکەوت و خەڵک بێهیوا نەکەین .\nنامەکەم وەک خۆی داناوە ، بەلام لە بەر ئەوەی درێژە ، سەردێڕم بۆ باسەکان داناوە تا ئاسانتر ناوەرۆکەکەی بزانرێت بەلام هیوادارم بە وردیی و تەواویی بیخوێننەوە . وێنەیەکی ئەم نامەیەم هەر زوو بۆ کاک کەمال رەئوف سەرنووسەری هاولاتی نارد ، چەندجار داوام لێکرد بە داخەوە بلاوی نەکردەوە . دوایی لە کاتی خۆپیشاندانەکاندا زۆربەی لە گۆڤاری شەن – دا بلاوکرایەوە .\n************* نامەی دووەم بۆ کاک نەوشیروان\nلەندەن٢٠٠٩ برای به‌رێز کاک نه‌وشیروان\nسلاو و رێزی زۆرم بۆ به‌رێزتان هه‌یه . هیوادارم هه‌میشه به‌خته‌وه‌رو سه‌رکه‌وتوو بن .\nگه‌رانه‌وه‌ی برای ئازیزم کاک عه‌لی که‌ریمی – م به هه‌ل زانی ئه‌م نامه‌یه‌تان بۆ بنوسم و چه‌ند سه‌رنج و بۆچوونێکی خۆمتان بۆ ده‌ربرم :\nگرنگه که خاڵی جیاکردنه‌وه‌و جوانکردنی لیستی گۆران ئاماده‌ییی بێ بۆ کرانه‌وه و باوه‌شکردنه‌وه بۆ هه‌موو بیرو بۆچوونه جیاوازه‌کان\n1. هاوین ، که برای به‌رێز کاک عومه‌ری سه‌ید عه‌لی هات بۆ له‌نده‌ن چه‌ند خاڵ و سه‌رنجێکم ده‌رباره‌ی کۆمپانیای وشه‌و ئه‌گه‌ره‌کانی لیستی گۆڕان بۆ ده‌ربری . دیاره ئه‌وه به‌ر له هه‌ڵبژاردن و دروستبوونی ده‌رفه‌تی هه‌لبژاردنی سه‌رکردایه‌تی و خۆکاندید کردنی خۆم بوو . له‌گه‌ڵ ئه‌وه‌شدا من چاوه‌ڕیم ده‌کرد ئه‌و سه‌ره‌تا دایه‌لۆگه له‌گه‌ڵ کۆمپانیای وشه‌و به‌رێزتان و براده‌رانی ریفۆرم به‌رده‌وام بایه . چونکه گرنگه که خاڵی جیاکردنه‌وه‌و جوانکردنی لیستی گۆران ئاماده‌ییی ئه‌و بێ بۆ کرانه‌وه و باوه‌شکردنه‌وه بۆ هه‌موو بیرو بۆچوونه جیاوازه‌کان که هه‌موویان به ئاقاری ئامانجی دروستکردنی بزوتنه‌وه‌یه‌کی گۆڕانی دیمۆکراتی جه‌ماوه‌ری بچن که له سه‌ر بنچینه‌ی بۆچوونی زانستی و یاسایی و ده‌ستووریی و ده‌زگایی ( موسساتی ) دامه‌زرابێ و بتوانێ له ماوه‌یه‌کی که‌مدا نمونه‌ی جۆره خه‌باتێکی سیاسی تازه پێشکه‌شی جه‌ماوه‌ر به تایبه‌تی نه‌وه‌ی تازه‌مان بکا . له ئه‌نجامدا ببێ به نموونه‌یه‌کی نوێی هیوابه‌خش و هێزبه‌خش که جه‌ماوه‌ر له ره‌شبینی و بێهیوایی ده‌رباره‌ی گۆڕانی وه‌زعه‌که‌و باشتربوونی ژیانی خۆی رزگار بکا .\nبۆ خوێندنەوەی تەواوی نامەی دووەم – ی نوسەر ، بۆ بەڕێز نەوشیروان مستەفا کلیک بکەرە سەر — نامەی دووەم بۆ کاک نەوشیروان\nهەروەها دەتوانن تەواوی ئەو بابات و نوسینانەی چ وەک سەرج و چ وەک نامە لەزەهنی نوسەردا ئەوساتانە ئاراستەی بزوتنەوەی گۆڕانی کردووە بۆ داهاتوو ، بخوێننەوە کە بۆمان لە خوارەوە ئامادەکردوون .\nنامەی یەکەم بۆ کاک نەوشیروان .\nنامەی کراوە مانگی ئابی 2013\nدەربارەی دۆکیومێنتەکانی کاک نەوشیروان .\nدیسان دەربارەی دۆکیومێنتەکانی کاک نەوشیروان !\nبەھرۆز جەعفەر : گۆڕانی ئاخر زەمان و ئاخر زەمانی گۆڕان .


ڕێبه‌ری حیزبوڵا ده‌ڵێت گروپه‌که‌ی پلانیان بۆ کۆنتڕۆڵکردنی لوبنان نی‌یه\nڕێبه‌ری حیزبوڵا حه‌سه‌ن نه‌سروڵا په‌یمانیداوه به‌وه‌ی چه‌ک له پێناو به‌دیهێنانی ده‌ستکه‌وتی سیاسی له ووڵاته‌که‌دا به‌کارناهێنن و حیزبوڵا خواستی حوکمڕانی کردنی لوبنان ناکات.\nنه‌سروڵا له میانه‌ی ووتارێکدا له به‌رده‌م هه‌زاره‌ها له لایه‌نگرانی له به‌یروت گوتی به ڕاسپارده‌کانی نێو ڕێکه‌وتنامه‌که‌ی ئه‌م دواییه پابه‌ند ده‌بێت که پشتیوانی ووڵاتانی عه‌ره‌بی‌یه‌وه پێکهێنرا. به پێی ڕێکه‌وتنامه‌که، به‌کارهێنانی چه‌ک بۆ به‌دیهێنانی ئامانجی سیاسی قه‌ده‌غه‌یه. هه‌روه‌ها داوای له حکومه‌تیش کرد به به‌نده‌کانی ئه‌و ڕێکه‌وتنامه‌یه پابه‌ند بن.\nڕێبه‌ری حیزبوڵا ڕۆژی دووشه‌ممه و له یه‌که‌م ڕۆژی ده‌ست به‌کاربوونی سه‌رۆکی نوێی لوبنان ئه‌م تێبینیانه‌یدا. میشێل سوله‌یمانی سه‌رۆکی نوێ ده‌ستی به پێکهێنانی کابنه‌تی حکومه‌تێکی یه‌کگرتووی نیشتمانی کردووه له پێناو ئه‌وه‌ی کۆتایی به‌و قه‌یرانه سیاسی‌یه بهێنێت که بۆ 18 مانگه به‌رده‌وامه.\nپه‌رله‌مانی لوبنانی له ڕۆژی یه‌كشه‌ممه‌دا، فه‌رمانده‌ی پێشووی له‌شکری بۆ پۆستی سه‌رۆکایه‌تی ووڵات هه‌ڵبژارد به پێی هه‌مان ڕێکه‌وتنی که به پشتیوانی ووڵاته عه‌ره‌بی‌یه‌کان سازکرا.\nبه پێی ڕێکه‌وتنامه‌که، لایه‌نی ئۆپۆزسیۆنی به ڕێبه‌رایه‌تی حیزبوڵا مافی ڤیتۆی له نێو حکومه‌تی لوبنانی‌دا ده‌ستکه‌وتووه. سه‌رۆکی نوێش گوتویه‌تی بۆ پێکهێنانی ئه‌ندامانی کابنه‌تی نوێی حکومه‌ت به نیازه له ڕۆژی چوارشه‌ممه‌دا ڕاوێژ به ژماره‌یه‌ک له ئه‌ندامانی په‌رله‌مان ده‌کات.\nله زوویه‌کی ڕۆژی دووشه‌ممه‌شدا، سه‌رۆک بوش له میانه‌ی په‌یوه‌ندییه‌کی ته‌له‌فۆنیدا پیرۆزیبایی له به‌ڕێز سوله‌یمان کرد بۆ وه‌رگرتنی پۆستی سه‌رۆکایه‌تی لوبنان. سه‌رۆک بوش په‌یمانه‌کانی خۆی بۆ حکومه‌تی لوبنان دووپات کرده‌وه و داوای لێکرد سه‌ردانی واشنتۆن بکات.


سیستمی پۆتانە جوگرافییەکان - ویکیپیدیا، ئینسایکڵۆپیدیای ئازاد\n(ڕەوانەکراوە لە سیستمی پۆتانە جوگرافیەکانەوە)\nگۆی زەوی تەنھا ھێڵی سفری پانی و درێژی نیشاندراوە بە کوردی.\nھێڵەکانی درێژی ستونن لەسەر ھێڵەکانی پانی و ئەوانیش تەریبن لەگەڵ ھێڵی کەمەرەیی زەوی (ئیستیوایی).\nسیستمی پۆتانە جوگرافییەکان بریتییە لە سیستمێکی پۆتانەکان تایبەت بە جوگرافیا کە وا دەکات جێگایەک لەسەر زەوی دیاری بکرێت بە کۆمەڵێ ژمارە، پیت یان ھێما. پۆتانەکان پێکدێن لە ژمارەیەک کە ئاستی بەرزی دیاری دەکات، دوو یان سیانی تریش کە ئاستی ئاسۆیی و شوێنی جوگرافییەکە دیاری دەکات. سیستمێکی باوی پۆتانەکان بریتییە لە ھێڵەکانی درێژی، پانی و بەرزیی. بۆ ئەوەی بتوانی شوێنێک لەسەر نەخشەیەک دیاری بکەی بە دوو ڕەھەند «شکاندنەوەی نەخشە» پێویستە.\nھێڵەکانی پانی بە φ (فای) یۆنانی، ھێڵەکانی درێژیش بە λ (لامدا) نیشانە ئەکرێن. ھێڵی کەمەرەیی زەوی بە ھێڵی سفری پانی دا ئەنرێ. ھێڵی گرینیچ'یش بە ھێڵی سفری درێژی دا ئەنرێ. ھێڵەکانی پانی ٩٠ ھێڵی باکووری ھێڵی کەمەرەیی (بەرەو ئەورووپا) و ٩٠یش بۆ خوارەوە - باشور- بەرەو ئەفریقا ئەژمێردرێن. ھێڵی درێژیش لە ڕۆژھەڵاتی لەندەنەوە ١٨٠ و لە ڕۆژاوای لەندەنیشەوە ١٨٠ ھێڵن. ھێڵەکانی درێژی کاتی سەرزەویان پێ دیاری ئەکرێت و ھێڵەکانی پانیش توانای نیشاندانی گەرمیان ھەیە لەسەر زەوی چونکە ھێڵی کەمەرەیی زۆرترین خۆرەتاوی بەر دەکەوێت. لە نێوان ھێڵەکانیشدا لە ١ بۆ ١٠٠ جارێکی تر ورد ئەکرێنەوە. بەپێی «شکانەوەی نەخشە» دووری ھێڵێک نزیک ١١١کم'ە. دوو شێوازی دەربڕین باوە بۆ ھێڵەکان، دەیی و «پلە (کاژێر)، خولەک، چرکە» (پخچ) کە لە ئینگلیزیدا بە DMS کورتکراوەتەوە. لە شێوازیی دەییدا ڕۆژھەڵات موجەب و ڕۆژاوا سالب، باکوور موجەب و باشوور سالبن، لە «پخچ» یشدا دەبێ دیاری بکرێ ئایا ڕۆژھەڵات، ڕۆژاوا، باکوور یان باشوورە.\nنموونە، بە شێوازی پلە، خولەک و چرکە: ھێڵی درێژی ٤٥° ٥٨′ ٢٦″ ڕۆژھەڵات و ھێڵی پانی ٣٥° ١١′ ١١″ باکوور ناوەندی شاری ھەڵەبجە'یە. ھێماکانی ناو نموونەکە: ٣٥° پلە ١١(′) ھێمای خولەک ١١(″) ھێمای چرکەن. بە شێوازی دەییش: ٣٥٫١٨٦٣٨٩ی پانی و ٤٥٫٩٧٣٨٨٩ی درێژی. تا ژمارەکانی دوای خاڵ گەورەتر بن ئاستی «دیقەت» وردیی سیستمەکە بەرزتر دەبێتەوە.\n^ Taylor, Chuck. "Locating a Point On the Earth". Archived from the original on ٣ی ئازاری ٢٠١٦. Retrieved 4 March 2014. Check date values in: |ڕێکەوتی ئەرشیڤ= (help) ٣ی ئازاری ٢٠١٦ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=سیستمی_پۆتانە_جوگرافییەکان&oldid=848279»\nئەم پەڕەیە دواجار لە ٠٧:٥٤ی ٢٨ی ئەیلوولی ٢٠٢١ نوێ کراوەتەوە.


نۆڤاك دیۆكۆڤیچی سڕبی گه‌یشته قۆناغی چاره‌كی كۆتایی پاڵه‌وانێتی نێوده‌وڵه‌تی ویمبڵدۆن\n6/7/2021 - 11:47\nنۆڤاك دیۆكۆڤیچی سڕبی و پۆلێنكراوی یه‌كه‌می ڕیزبه‌ندی تێنسزانانی جیهان گه‌یشته قۆناغی چاره‌كی كۆتایی پاڵه‌وانێتی نێوده‌وڵه‌تی ویمبڵدۆنی به‌ریتانی له یاری تێنسی سه‌رزه‌وی له ئاستی پیاوان كه سێیه‌م پاڵه‌وانێتی ئه‌م وه‌رزه‌ی گراندسلامه.\nله قۆناغی چواره‌می پاڵه‌وانێتیه‌كه‌دا، دیۆكۆڤیچ به سێ كۆمه‌ڵه‌ی بێ به‌رامبه‌ر له كریستیان گارینی چیلی برده‌وه، ئه‌نجامی كۆمه‌ڵه‌كان شه‌ش دوو، شه‌ش چوار، شه‌ش دوو بوو، دیۆكۆڤیچ هه‌وڵی بردنه‌وه‌ی بیسته‌مین نازناوی گراندسلام له كاروانی وه‌رزشی خۆی ده‌دات و له قۆناغی داهاتووش، ڕووبه‌ڕووی مارتۆن فوسۆڤیكسی هه‌نگاری ده‌بێته‌وه.\nله یاریه‌كی دیكه‌ی قۆناغی چواره‌می هه‌مان پاڵه‌وانێتی، ڕۆجێر فیدرێری سویسری و پۆلێنكراوی هه‌شته‌می ڕیزبه‌ندی جیهان به سێ كۆمه‌ڵه‌ی بێ وه‌ڵام سه‌ركه‌وتنی له‌به‌رامبه‌ر لۆرێنزۆ سۆنێگۆی ئیتاڵی و پۆلێنكراوی بیست وحه‌وته‌می ڕیزبه‌ندی جیهان تۆماركردو بلیتێكی قۆناغی هه‌شتی پاڵه‌وانێتیه‌كه‌ی به‌ده‌ستهێنا.\nئه‌نجامی كۆمه‌ڵه‌كانی ئه‌م یاریه‌ش حه‌وت پێنج، شه‌ش چوار، شه‌ش دوو بوو، له قۆناغی داهاتووی پاڵه‌وانیتی ویمبڵدۆن، فیدرێری خاوه‌نی هه‌شت نازناوی پاڵه‌وانێتیه‌كه ڕووبه‌ڕووی دانیێل مێدڤیدیڤی ڕوسی ده‌بێته‌وه .\nسه‌رۆكایه‌تی شاره‌وانی هه‌ولێر تاپۆكردنی ئه‌م زه‌ویانه‌ی راگه‌یاند\nمیۆمیر كێكمانۆڤیچی سڕبی سه‌ركه‌وتنی به‌سه‌ر فێرناندۆ ڤێرداسكۆی ئیسپانی تۆماركرد\nئێلینا ئۆستاپێنكۆ گه‌یشته یاری كۆتایی پاڵه‌وانێتی نێوده‌وڵه‌تی لۆكسمبۆرگ\nدانیێل مێدڤێدێڤ نازناوی پاڵەوانێتی ئەمریکای کراوەی بۆ تێنسی سەرزەوی بەدەست هێنا\nله‌یلا فێرناندێز و ئێما ڕادوكانو گه‌یشتنه یاری كۆتایی پاڵه‌وانێتی ئه‌مه‌ریكا


کەسوکاری شەهیدان و ئەنفالکراوان پەیامێک ئاڕاستەی هاوسەرۆکانى یەکێتى دەکەن – لڤین پرێس\nکەسوکاری شەهیدان و ئەنفالکراوان پەیامێک ئاڕاستەی هاوسەرۆکانى یەکێتى دەکەن\nکەسوکاری شەهیدان و ئەنفالکراوان پەیامێک ئاراستەى هاوسەرۆکانی یەکێتی دەکەن و داوا دەکەن خەونی نەیارانی یەکێتی لەگۆڕنێن و بەهەمان سیاسیەتی حەکیمانەی سەرۆک مام جلال ئەم دۆخە تێ پەڕێنن.\nئەمڕۆ ( سێ شەممە، ١٣ی تەمموزی ٢٠٢١ ) لە پەیامێکدا کە واژۆى زیاتر لە ( ٣٠ ) کەسوکارى ئەنفال و تاقانەی بەجێماوی ئەنفال و کوڕە شەهیدى لەسەرە و ئاڕاستەى هاوسەرۆکانى یەکێتى کراوە، ڕایانگەیاندووە،” هێشتا زووە بۆ گەڕانەوەی ئارامی بۆ ڕۆحی ئێمەو جەماوەری دڵسۆزی یەکێتی تکایە لەگەڵ خوێندنەوەی ئەم پەیامەدا گەورەی بنوێنن ببنەوە بە براکەی پێشوتر.”\nلە بەشێکی تری پەیامەکەدا هاتووە،” ئێمە هیوامانە پێتانە هێشتا ئامانجی زۆرمان ماوە خەونی نەیارانی یەکێتی لەگۆڕنێن وئاوێک بکەن بەو ئاگرەی دڵی دایکی شەهیداندا.”\nدەقى پەیامەکەى کەسوکاری شەهیدان و ئەنفالکراوان:\nبەڕێزان هاوسەرۆکانی یەکێتی نیشتیمانی کوردستان لە یەکەم دێڕی پەیامەکەماندا دەمانەوێ ئەوتان بەبیربێنینەوە، ڕابەری کۆچکردومان جەنابی مام جلال کاتێ باردۆخێک نەک لەنێو خۆی یەکێتی بەڵکو لەسەر ئاستی عێراق لەنێو حزب و لایەنە سیاسیەکان و یاخود شیعە وسونە ڕوی دەدا یەکسەر خۆی دەگەیاندە نێوەندگیریەکەو لە کەمترین کاتدا تەواوی کێشەکانی چارەسەر دەکرد هەموان له و پەڕی توڕەیدابونایە بەبینینی سەرۆک مام جلال و گفت و ووشە شیرینەکانی تەواو ئارام دەبون ولەسەر مێزی گفتوگۆ تەواوی کێشەکان چارسەر دەکران، ئێستا ئەو یەکێتی یەی کە نازناوی حزبی شەهیدان و چەپکە گوڵەکەی مام و خاوەنی ٢٢ هەزار شەهیدە کەهەزارنی وەک ئێمە بۆ یەکێتی و نیشتیمان و کوردستان و ئەم خاکە بێ باوک بوو و ئەزیزترین کەسمان بەخشیە خاکی پیرۆزی کوردستان ئێستا ئەو یەکێتی یە ئەو ئامانەتە گەورەیە لەدەستی ئێوەدایە تکایە تکایە تکایە\nمەهێڵن خوێنی شەهیدەکانمان بەهەدەر بڕوات لەوەزیاتر برینەکانمان قوڵتر مەکەنەوە، زۆر دڵ پڕین زۆر نیگەرانین داواتان لێ دەکەین بەهەمان سیاسیەتی حەکیمانەی سەرۆک مام جلال ئەم دۆخە تێ پەڕێنن و دەست لەناو دەستی یەک بکەن و بڕۆنەسەر مەزاری پیرۆزی مام و بەڵێن بە سەرۆک مام جلال بدەن بەڵێن بەخوێنی شەهیدەکانمان بدەن کە وەک برا پارێزەری حزبی شەهیدان و چەپکەگوڵەکەی مام دەبن، هێشتا زووە بۆ گەڕانەوەی ئارامی بۆ ڕۆحی ئێمەو جەماوەری دڵسۆزی یەکێتی تکایە لەگەڵ خوێندنەوەی ئەم پەیامەدا گەورەی بنوێنن ببنەوە بە براکەی پێشوتر، ئێمە هیوامانە پێتانە هێشتا ئامانجی زۆرمان ماوە خەونی نەیارانی یەکێتی لەگۆڕنێن وئاوێک بکەن بەو ئاگرەی دڵی دایکی شەهیداندا.\nکەسوکاری شەهیدان و ئەنفالکراوان\nکوڕی شەهیدی ئەنفالکراو\nهەژاری شەهید دارا\nکوڕی شەهیدی یەکێتی\nشەماڵ شەهید ستار\nتەنیا شەهید حسن\nژیلوان شەهید علی\nشاسوار شەهید موەفەق\nنەبەزی شەهید حاجی علوان\nنەبەرد شەهید کەریم\nنازم شریف خواکرم\nمەلا سەرباز شەهید ستار\nکاروان ئەحمەد عبدالرحمان\nمامۆستا ئارام محمد احمد\nتارق احمد کاکە عبداللە\nبرای شەهیدی یەکێتی\nهیوا محمد ئەمین\nهێرش محمد ئەمین\nئاکۆ شەهید جهاد\nمحمد مستەفا حسێن\nدووبرای شەهیدی یەکێتی\nهەردی شەهید فواد\nنەوشیروان شەهید مام جلال\nهەڵۆی شەهیدجهاد سەنگاوی\nسروشت محمد ئەمین\nکەسوکاری شەهید و ئەنفال\nحسێن علی عبداللە\nستار خدر سلیم\nشەماڵ محمد سابیر\nقادر محمد حمەامین\nخالید حمە عزیز\nتاقانەی بەجێماوی ئەنفال\nکوڕی شەهیدی ئەنفال\nئه یوب له تیف محمود\nکوڕی شه هیدی ئه نفالکراو\nشه وقی حسن\nگرژیه‌كانى یه‌كێتى كوده‌تاى توركیاو ئێرانه له‌كوردستان\nناردنی پشکی هەرێم لەلایەن بەغداوە کاردانەوەی لێکەوتەوە


مارس 2012 - Hekar.net : Hekar.net\nكورته‌یه‌ك له ژیاننامه‌ی پێشه‌وا قازی محه‌مه‌د\nالكاتب admin on 31 مارس, 2012 · شاركنا الرأي\nNasih Ghafoor Ramadan كورته‌یه‌ك له ژیاننامه‌ی پێشه‌وا قازی محه‌مه‌د له به‌ره‌به‌یانی 10ی خاكه‌لێوه‌ی ساڵی 1326ی هه‌تاوی (1947.3.30) زایینی‌دا پێشه‌وا قازی،حه‌مه‌حوسێن خانی سه‌یفی قازی(ئامۆزای پێشه‌وا) و ئه‌بولقاسم سه‌دری قازی( برای پێشه‌وا) به دوای حوكم دران له‌دوو دادگای ناعادڵانه‌و فه‌رمایشی‌دا به‌ده‌ستی دوژمنانی گه‌لی كورد له چوارچرای شاری مه‌هاباد، واته هه‌ر له‌و شوێنه‌ی كه 2ی رێبه‌ندانی 1324هه‌تاوی(1946.1.22زایینی) دا كۆماری كوردستانی لێ راگه‌یه‌ندرابوو، له سێداره دران‌و شه‌هیدكران‌و هه‌ر ئه‌و رۆژه له‌سه‌ر شان‌و پیلی خه‌ڵكی به شه‌ڕه‌فی مه‌هاباد له گۆڕستانی مه‌لا جامی به خاكی پیرۆزی نیشتمان سپێردران. حیزبی دێمۆكراتی كوردستانی ئێران له 10ی خاكه‌لێوه‌ی 1358هه‌تاوی (1979.3.30 زایینی) ئه‌و رۆژه‌ی وه‌ك رۆژی شه‌هیدانی كوردستان راگه‌یاند. ئه‌گه‌ر پێش ئه‌و ده‌م، له‌به‌ر زه‌خت‌و زۆری به‌كرێگیراوانی شای دیكتاتۆر ده‌فه‌تی به‌ڕێوه‌بردنی رێوڕه‌سم به‌و بۆنه‌یه‌وه نه‌بوو،…\nضمن قسم كوردستاني, گوتار · الكلمات المفتاحية\nبۆ خۆشه‌ویستان ئه‌ندامانی پارتی دیموکراتی کوردستان\nالكاتب admin on 30 مارس, 2012 · شاركنا الرأي\nAdham barzani بۆ خۆشه‌ویستان ئه‌ندامانی پارتی دیموکراتی کوردستان سلاو و رێز هه‌ڤالانی خۆشه‌ویستم ئه‌ندامان ، گه‌نجان ، دڵسۆزانی پارتی و بارزانی و کور و کچانی شه‌هیده سه‌ربه‌رزه‌کان بوێران و نۆێبوونه‌وه خوازه‌کان . هه‌ر وه‌ک ئاگادارن له چه‌ند رۆژی داهاتووی نزیک دا ، کونفرانسی ڵق و ناوچه و ڕێکخراوه‌کانی پارتی ده‌ست پێ ده‌کات و هه‌ڵبژاردن بو دیارکردنی به‌رپرسه‌کان ئه‌کرێت ، من ئه‌م ده‌رفه‌ته به ده‌رفه‌تێکی زێڕین ئه‌زانم بو دڵسۆزانی رێبازی بارزانی نه‌مر و خه‌م خۆرانی دوا رۆژی ئه‌م رێبازه که بگه‌نه ئاستی به‌رپرسیاريه‌تی له ڵق و ناوچه و رێکخستنه‌کانی پارتی له ناوچه و ده‌ڤه‌ره‌کاندا . بۆیه داوا کارم له ئێوه‌ی به‌رێز که له‌م ده‌رفه‌ته سوود وه‌ربگيرێت له کاتی ده‌نگدان دا ، ویژدان و شاره‌زاری و بۆێریتان…\nروژێن سالا 1991\nTeyar Germavi ئه‌ڤ روژێن سالا 1991 ێ روژێن سه‌خت و دژوارو چاره‌نڤیس ساز بوینه بو خه‌لكى كوردستانێ كو دڤان روژاندا ژ ئه‌نجامى سیاسه‌تاكورد كوژیا به‌عسا سه‌ددامى كوچا ملیونیا خه‌لكى كوردستانى بو تخویبین توركیا و ئیرانى برى دكه‌ڤیت .. یین لڤان روژاندا ژیاین باش قیمه‌تى ڤى ئازادیى دزانن له‌ورا فه‌ره بپاریزین و پیشڤه‌ببه‌ین و ئیكگرتى و خزمه‌تكاین خه‌لكى خوبین\nمه‌سعود بارزانى سه‌رۆكى كوردستان سه‌ردانى باڵیۆزخانه‌ى عێراقى له سۆفیا كرد و له‌گه‌ڵ ره‌وه‌ندی كورد له‌م وڵاته كۆ بووه\nمه‌سعود بارزانى سه‌رۆكى كوردستان سه‌ردانى باڵیۆزخانه‌ى عێراقى له سۆفیا كرد و له‌گه‌ڵ ره‌وه‌ندی كورد له‌م وڵاته كۆ بووه له به‌رده‌وامى سه‌ردانه‌كه‌ى بۆ بولگارستان به‌ڕێز مه‌سعود بارزانى سه‌رۆكى كوردستان سه‌ردانى باڵیۆزخانه‌ى عێراقى له سۆفیا كرد و له لایه‌ن باڵیۆز و به‌رپرس و فه‌رمانبه‌رانى باڵیۆزخانه‌وه پێشوازى لێكرا. له دانیشتنێكدا سه‌رۆك بارزانى وێرایى باسكردن له سه‌فه‌ره‌كه‌ى بۆ بولگارستان خۆشحاڵى خۆشى ده‌ربڕى به سه‌ردانى خۆی بۆ باڵیۆزخانه‌ى عیراق و ته‌ئكیدیشى له‌وه‌كرده‌وه كه‌ده‌بێت هه‌موو خه‌ڵكى عێراق ئه‌م شوێنه به‌ماڵى خۆیان بزانن و كارمه‌ندانى باڵیۆزخانه‌كانى عێراقیش به‌هه‌مان ڕوحییه‌ته‌وه مامه‌ڵه له گه‌ڵهاوڵاتیان بكه‌ن. دواتر باڵیۆزى عێراق له‌سه‌ر خاترى سه‌رۆك بارزانى نیوه‌ڕۆ خوانێكى سازكرد و تێدا باڵیۆزانى وڵاتانى عه‌ره‌ب ئاماده‌ى بوون له ووته‌یه‌كدا بۆ ئاماده‌بوان كورته باسێكى سه‌باره‌ت به قۆناغه‌كانى پڕۆسه‌ى سیاسى عێراق…


2020-02-28 11:09 145 جار بینراوە کۆمێنت\nجەزائیر بە وڵاتی ملیۆن شەهید ناسراوە. لەڕۆژهەڵاتی ناوەڕاست هیچ سیاسیەك نییە ناوی (جەمیلە بوحیرد) ی نەبیستبێ كە لەزیندان جۆرەها ئەشكەنجە درا. چونكە لەشەڕی بەرەنگاربوونەوەو شۆڕش لەپێناوی سەربەخۆییدا، فەرەنسییەكان بەئاگرو ئاسن وەڵامیاندانەوەو دەیان زیندان و كوشتارگەیان بۆ خەڵكە فیداكارو پێشمەرگەكانیان دامەزراندبوو. نووسەرو ئەدەبیاتی ئەو وڵاتە چ لەسەردەمی شۆڕش و بەرەنگاربوونەوەدا، چ لەدوای سەركەوتنی شۆڕش دەیان شیعرو پەخشان و چیرۆك و رۆمانیان لەسەر خۆڕاگری و ئازایەتی ئەو گەلە فیداكارە نووسیوەك بەڵام یەكێ لەو شاكارانە بەناوی (الشهدا‌ء یعودون هذا الاسبوع) لە نووسینی (الطاهر الوطار) زۆر كاریتێكردم و سەرنجی ڕاكێشام، چونكە زۆر لەئەزموونی شۆڕشی كوردستانی باشوور دەچێت. پووختەی ڕۆمانەكە بە هەندێ دەسكارییەوە:\n2020-03-01 14:55 141 جار بینراوە


ڕێکخراوی یونیسێف: ژیانی 24 ملیۆن منداڵ لە ڕۆژهەڵاتی ناوەڕاست و باکوری ئەفریکا لە بەردەم مەترسیدایە\nڕێکخراوی یونیسێف UNISEF دەڵێت توندوتیژی و شەڕ و ناکۆکی و کێشەکان لە ڕۆژهەڵاتی ناوەڕاست و باکوری ئەفریکا بوونەتە مایەی هەڕەشە بۆ سەر ژیانی ملیۆنان منداڵ.\nڕێکخراوەکە ئەمڕۆ چوارشەممە لە ڕاپـۆرتێـکیدا کە لەسەر ماڵپەڕەکەی بڵاوکراوەتەوە، تیایدا نووسیویەتی توندوتیژی و شەڕ لە یەمەن و سوریا و عێراق و کەرتی غەززە و لیبیا و سودانی بوونەتە جێی مەترسی بۆ سەر ژیانی 24 ملیۆن منداڵ، لەوانە 9.6 ملیۆن لە یەمەن و 5.8 ملیۆن لە سوریا و 5.1 ملیۆن لە عێراق.\nدەڵێت ئەو زیانانەی بە ژێرخانی کەرتی تەندروستی دەکەون وەها دەکەن منداڵان لە خزمەتگوزاریـیە تەندروسـتیـیە سەرەتایـیەکان بێبەش ببن. ئاماژە بەو زیانانەش دەکات کە بەر سیستەمی ئاو و ئاوڕۆ دەکەون و دەبنە مایەی بڵاوبوونەوەی نەخۆشیـیە درمەکان.\nهەروەها دەڵێت کەمی خۆراک و گرفتەکانی بەردەم کوتانی منداڵان لە دژی نەخۆشی هێندەی دیکە مەترسی بۆ سەر ژیانی منداڵان زیاترکردووە.\nجێرت کاپیلارێ بەڕێوەبەری یونیسێف بۆ ڕۆژهەڵاتی ناوەڕاست و باکوری ئەفریکا دەڵێت"توندوتیژی سیستەمی تەندروستی ئیفلیجکردووە لەو وڵاتانەی شەڕیان تێدایە، ئەمەش مەترسی بۆ سەر ژیانی منداڵان دروستکردووە."\nدەشڵێت لە پاڵ ئەوەی منداڵان بە بۆمب و گولـلە و تەقینەوەکان گیانیان لەدەسـتدەدەن، هەروەها منداڵێـکی زۆریش کە هەژماردە ناکرێن لە پەناوە بەو نەخۆشیانە گیانیان لەدەسـتدەدەن کە دەکرێت تووشی نەبن یان چارەسەر بکرێن.


دکتۆر جه‌مال عه‌بدولجه‌واد: لایه‌نه‌کانی ئۆپۆزسیۆن له میسر دابه‌شبوون\nله هه‌نگاوێکدا به‌ره‌و وه‌ک ده‌گوترێت چاکسازی له میسردا ، ئه‌ندامانی ده‌سته‌ی سه‌رۆکایه‌تی پارتی نیشتیمانی دیموکراتی فه‌رمانڕه‌وا له میسر ده‌ستیان له پۆسته‌کانیان کێشاوه‌ته‌وه.\nله به‌راییدا سه‌رچاوه‌کانی هه‌واڵ له ناو و له ده‌ره‌وه‌ی میسریش ئاماژه‌یان به‌وه ده‌کرد که حوسنی موباره‌کیش وه‌ک سه‌رۆکی پارتیه‌که ده‌ستی له سه‌رۆکایه‌تی پارتی نیشتیمانی کێشاوه‌ته‌وه ، به‌ڵام دواتر هه‌واڵی جۆراو جۆر له‌سه‌ر ئه‌و ده‌ست له‌کارکێشانه‌وه‌یه‌ی موباره‌ک بڵاوکراونه‌ته‌وه ، هه‌ندێک له سه‌رچاوه‌کان نکوڵییان له‌و هه‌واڵه کردووه\nدکتۆر جه‌مال عه‌بدولجه‌واد ، سه‌رۆکی نێوه‌ندی ئه‌لئه‌هرام بۆ لێکۆڵینه‌وه‌ی ستراتیژی بنکه له قاهیره ده‌ڵێت ئه‌گه‌ر سه‌رۆک موباره‌ک هه‌نگاوێکی له‌و بابه‌ته بنێت به‌هایه‌کی گرنگی سیاسیانه‌ی ده‌بێت ، له‌و ڕوانگه‌یه‌وه‌ی یه‌کێکه له داواکانی ئۆپزسیۆنی سیاسی میسر.\nدکتۆر عه‌بدولجه‌واد ده‌شڵێت بێگومان هه‌نگاوێکی له‌و بابه‌ته‌ی سه‌رۆک موباره‌ک ناتوانێت بۆ نمونه خۆپیشانده‌رانی مه‌یدانی ته‌حریر دڵنیا بکاته‌وه ، به‌ڵام کاریگه‌ری ده‌بێت به‌سه‌ر ئه‌و خه‌ڵکه‌وه‌ی داوای دوورکه‌وتنه‌وه ده‌که‌ن له هه‌موو جۆره ئاژاوه‌یه‌ک و داوای سه‌قامگیری ده‌که‌ن چونکه ترس و نیگه‌رانیان هه‌یه له‌وه‌ی لا ئاکامی ئه‌و ڕه‌وشه ئاڵۆزه ، دیکتاتۆریه‌تی له‌شکریی یان وه‌ک ده‌ڵێت دیکتاتۆریه‌ت و فاشیزمی ئیسلامی بێته ئاراوه.\nله‌سه‌ر بنچینه‌ی ئه‌و گفت و گۆیه‌ی هاوکارمان به‌ڵێن ساڵح له‌گه‌ڵ دکتۆر جه‌مال عه‌بدولجه‌واد ، سه‌رۆکی نێوه‌ندی ئه‌لئه‌هرام بۆ لێکۆڵینه‌وه‌ی ستراتیژی کردویه‌تی ڕاپۆرتێکی ئاماده کردووه.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی ڕاپۆرته‌که بن که ماوه‌که‌ی 6:16 خوله‌که.


عه‌لی حه‌مه‌ساڵح، په‌رله‌مانتاری فراكسیۆنی گۆڕان چه‌ند خاڵێك وه‌ك "پیلان"ی پارتی به هاوكاری چه‌ند سه‌ركرده‌یه‌كی یه‌كێتی ده‌خاته‌ڕوو و ده‌ڵێت "بزوتنه‌وه‌ی گۆڕان له به‌رامبه‌ر ئه‌م پیلانه قسه و هه‌ڵوێستی جدی ده‌بێت".\nعه‌لی حه‌مه‌ساڵح، په‌رله‌مانتاری فراكسیۆنی گۆڕان له په‌رله‌مانی كوردستان له په‌یجی خۆی له تۆڕی كۆمه‌ڵایه‌تی فه‌یسبووك نووسینێكی به‌نێوی (بڕیاری یه‌كێتی و هه‌ڵوێستی سه‌ركردایه‌تییه‌كه‌ی!) بڵاوكرده‌وه و له سه‌ره‌تادا وتویه‌تی "ئه‌مه‌ی خواره‌وه بڕیار و به‌رنامه‌ی پارتییه به هاوكاری ئه‌و به‌رپرسانه‌ی یه‌كێتی كه خزمه‌ت و كاریان بۆ پڕۆژه‌ی پارتییه"، هه‌روه‌ها ده‌ڵێت "ئایا ئه‌م پڕۆژه‌یه، ده‌بێته پرۆژه‌ی سه‌ركردایه‌تی یه‌كێتی؟".\nعه‌لی حه‌مه‌ساڵح ئاماژه‌ی به خاڵه‌كان كردووه و نووسیویه‌تی "یه‌كه‌م: كاراكردنه‌وه‌ی په‌رله‌مان به‌و شێوه‌ی بۆ پارتی سوودی هه‌یه. 1- ریفراندۆم بكرێت به ویستی پارتی به‌بێ دیراسه‌ی په‌رله‌مان، یان ئه‌گه‌ر له دوا ساتدا پارتی بڕیاری دواخستنی دا، ئه‌م بڕیاره به په‌رله‌مان بدرێت. واته: په‌رله‌مان به‌بێ ئه‌وه‌ی موناقه‌شه بكات، یاسایه‌ك بۆ ریفراندۆم به ویستی پارتی ده‌ربكات".\nناوبراو ده‌شڵێت "2-درێژكردنه‌وه‌ی ویلایه‌تی بارزانی بۆ دوو ساڵی دیكه. 3-دواخستنی هه‌ڵبژاردنی په‌رله‌مان بۆ دوو ساڵی دیكه، به‌رده‌وامبوونی ئه‌م حكومه‌ته شكستخواردووه. 4- به‌هۆی ئه‌نجامدانی ریفراندۆم، ئه‌گه‌ری زۆره كه‌ركوك و خورماتوو و خانه‌قین و جه‌له‌ولا و سه‌عدیه تووشی گرفت ببن، به‌ڵام به‌شێك له به‌رپرسه باڵاكانی یه‌كێتی لایان گرنگ نییه له سنوری نفوز و ده‌سه‌ڵاتی ئه‌واندا چی رووده‌دات!".\nعه‌لی حه‌مه‌ساڵح هه‌روه‌ها روونیكردوه‌ته‌وه "دووه‌م: بژێوی خه‌ڵك، 1-ده‌ستكارییه‌كی كه‌م و رواڵه‌تی مووچه به‌شێوه‌یه‌كی كاتی. 2-نه‌هێشتنی پاشكه‌وت و نه‌گه‌ڕاندنه‌وه‌ی سیستمی پێشووی مووچه، به‌بیانووی داڕشتنی سیستمی نوێی مووچه. 3- بێده‌نگی یه‌كێتی له كۆی داهات و سیاسه‌تی نه‌وت و هه‌ڵگرتنی پاره له بانكی كوردستانی ئه‌هلی، بێده‌نگی پارتی له داهاتی سلێمانی و گه‌نده‌ڵییه‌كانی سنوری یه‌كێتی".\nئه‌و په‌رله‌مانتاره‌ی گۆڕان ده‌پرسێت: "ئایا ئه‌و سه‌ركردایه‌تی خه‌ڵكه دڵسۆزه‌ی یه‌كێتی، جوگرافیا و دانیشتوانی كه‌ركوك و سلێمانی ده‌كه‌ن به قوربانی پارتی و چه‌ند به‌رپرسێكی یه‌كێتی؟ ئایا ده‌یان گرفت ده‌هێننه سنوری سلێمانی و كه‌ركوك؟".\nله‌كۆتایشدا په‌رله‌مانتاره‌كه‌ی گۆڕان ده‌ڵێت: "بزوتنه‌وه‌ی گۆڕان له به‌رامبه‌ر ئه‌م پیلانه قسه‌و هه‌ڵوێستی جدی ده‌بێت".\nئه‌و سه‌ركرده‌یه وتیشی: "باڵه‌كه‌ی ئێمه كه نزیكن له گۆڕان هیچ پاساوێكیان به‌ده‌سته‌وه نه‌ماوه بۆ ئه‌وه‌ی بێ گۆڕان په‌رله‌مان كارا نه‌كرێته‌وه، چونكه بڕگه‌یه‌كی رێككه‌وتننامه‌كه‌شمان ده‌ڵێت كاراكردنه‌وه‌ی په‌رله‌مان بێمه‌رج، ئێستا پارتیش ده‌ڵێت كاراكردنه‌وه‌ی په‌رله‌مان بێمه‌رج".\nدوێنێش فه‌رحان جه‌وهه‌ر په‌رله‌مانتاری پارتی له په‌رله‌مانی كوردستان به وێستگه نیوزی راگه‌یاند، پێشبینی ده‌كه‌ن تا 20ی ئه‌یلول په‌رله‌مان كارا بكرێته‌وه.\nئه‌م بابه‌ته 8243 جار خوێنراوه‌ته‌وه


سه‌ردانه‌که‌ی جان کیری، وه‌زیری ده‌روه‌ی وڵاته یه‌کگرتووه‌کانی ئه‌مریکا بۆ به‌غدا پرسیارگه‌لێکی زۆری به دوای خۆیدا هێنا له‌وانه؛\nئایا ئه‌مریکا ده‌توانێت چ ڕۆڵێک له عێراقدا ببینێت بۆ دامرکاندنه‌وه‌ی هه‌موو ئه‌و قه‌یرانانه‌ی به‌رۆکی ئه‌م وڵاته‌ی گرتووه؟\nبه‌لای هه‌ندێکه‌وه سه‌ردانه‌که‌ی وه‌زیری ده‌ره‌وه دره‌نگ وه‌خت بوو، له‌و ڕوانگه‌یه‌وه‌ی وه‌ک ده‌ڵێن له‌وسه‌ری تونێله‌که‌وه هیچ تروسکاییه‌ک نابینرێت بۆ هێنانه ئارای چاره‌سه‌ریه‌ک که بتوانرێت بگوترێت عێراق له له‌به‌ریه‌ک هه‌ڵوه‌شاندنه‌وه ده‌رباز بکات.\nله‌لایه‌که‌ی تریشه‌وه ده‌گوترێت گردبوونه‌وه‌ی عێراقیه‌کان له‌سه‌ر یه‌ک مێزی دانوستاندن به‌بێ کاریگه‌ریه ئه‌رێنی و نه‌رێنیه‌کانی وڵاتانی دراوسێ و یانیش وڵاتانی تر و پێکهێنانی حکومه‌تێکی بنکه‌فراوانی ڕاسته‌قینه کێشه‌کانی عێراق چاره‌سه‌ر ده‌کات و هیوایه‌ک له نێو گه‌لی عێراقدا ده‌هێنێته ئاراوه تا پاش ئه‌و هه‌موو ساڵه لێوان لێوه له نه‌هامه‌تی و چه‌رمه‌سه‌ری ژێر ڕکێفی ڕژێمه‌که‌ی سه‌دام حوسه‌ین و سه‌ختیه‌کانی پاش سه‌دام حوسه‌ین، هه‌ناسه‌یه‌کی ئاسوده‌یی بده‌ن بڵێن ئیدی وا ژیان ده‌ستپێده‌کات.\nسه‌ردار عه‌بدوڵا، ئه‌ندامی خولی پێشووی په‌رله‌مانی عێراق له‌سه‌ر لیستی بزووتنه‌وه‌ی گۆڕان.\nبه‌ڵام شاراوه‌ش نییه هیچ لایه‌کی ئه‌و ڕوانینانه ناتوانن به به‌ڵگه‌ی کۆنکریتیه‌وه وه‌ڵامی پرسیاره‌کان بده‌نه‌وه وه‌ک ئه‌وه‌ی، کێشه‌کانی عێراق به چی و چۆنیش چاره‌سه‌ر ده‌کرێن؟ چ هه‌نگاوێک پێویسته بنرێت تا عێراقیه‌کان پێکه‌وه له‌سه‌ر یه‌ک مێزی دانوستاندن کۆببنه‌وه و کار له پێناو ئاینده‌ی وڵاته‌که‌یان بکه‌ن؟\nله نێوه‌ندی ئه‌م هه‌موو قه‌یرانانه‌دا جارێکی تریش تێرۆر به شێوازێکی نوێی هێزێکی مه‌شق پێکراوی ڕێکخراوه‌ییه‌وه دێته‌وه عێراق و ده‌ست ده‌گرێت به‌سه‌ر به‌شێکی زۆری ناوچه‌کانی عه‌ره‌بی سوننه نشیندا و ئیدی هێنده‌ی تر گومانه‌کان له نێو شه‌قامی عێراقیدا زیاد ده‌که‌ن، به تایبه‌تیش سه‌باره‌ت به هه‌ستی پێکه‌وه ژیان و بڕوا به یه‌ک بوون له نێو لایه‌نه سیاسیه‌کانی سه‌رهه‌ڵده‌داته‌وه.\nئایا هه‌ر داعش و داعشیه‌کان ده‌بنه مایه‌ی دابه‌شبوونی وڵاته‌که یان فاکته‌ری تریش هه‌ن؟\nیه‌کێک له پرسیاره‌کانی تریش ئه‌وه‌یه ئایا زۆرینه‌ی کۆمه‌ڵگای عه‌ره‌بی سوننه هاوهه‌ڵوێستن له‌گه‌ڵ داعش و هاوپه‌یمانه‌کانی داعش؟\nئه‌وه‌ی له‌م هه‌موو ڕه‌وشه ئاڵۆز و هه‌ستیاره‌ی عێراقدا نکوڵی لێناکرێت ئه‌وه‌یه ڕووداوه‌کان زۆر به خێرایی دێن و ده‌ڕۆن و هێنده‌ی ئه‌وه‌ی لایه‌نه سیاسیه‌کانی عێراق چاوه‌ڕوانی ئه‌نجامێکن هێنده خۆیان ئاماده‌نه‌کردووه بۆ گۆڕانکاریه‌کان جا ئایا خوازراو بن یان نه‌خوازراو، واته ئه‌و گۆڕانکاریانه‌ی ده‌بنه ئاکامی ڕووداوه‌کان.\nوه‌ڵامی ئه‌م پرسیارانه و ژماره‌یه‌ک پرسیاری تریش له به‌رنامه‌ی ئه‌م هه‌فته‌یه‌ی "له‌گه‌ڵ ڕووداوه‌کان" دایه:


هەواڵ / کوردستان :: 22/04/2019 :: 1219 جار بینراوە\nماوەی 80 ساڵە ئەو بڕە بارانەی ئەمساڵ لەهەرێم باریوە، تۆمار نەكراوە، بەجۆرێك له هه‌ندێ قه‌زا و ناحیه له‌سه‌رووی 2 هه‌زار ملیمەوەیە.\nبەڕێوەبەرایەتی گشتیی کەشناسی و بومەلەرزەزانی هەرێم ئاشکرایکرد، بڕی بارانی باران به‌راورد به ساڵی رابردوو دوو ئه‌وه‌نده‌یه و ئه‌مساڵ به‌راورد ساڵی رابردوو زۆرترین رێژه‌ی بارانبارین له سه‌نته‌ری پارێزگاكانی دهۆك و هه‌ڵه‌بجه و سلێمانی تۆماركراوه و ڕێژه‌ی ئاستی بارانبارینی ئه‌مساڵیش له هه‌ندێ قه‌زا و ناحیه له‌سه‌رووی 2 هه‌زار ملیمەوەیە.\nبه‌پێی داتا و ئاماره‌كانی كه‌شناسی، جیاوازی بڕی بارانبارینی ئه‌مساڵ به به‌راورد به ساڵی رابردوو تاوه‌كو 22ی نیسانی 2019 به‌م شێوه‌یەیە:\nئه‌مساڵ هه‌ولێر 561.3 ملم باران زیاتر باریوه له ساڵی رابردوو ، سلێمانی 552.6 ملم باران زیاتر باریوه له ساڵی رابردوو ، پارێزگای هه‌ڵه‌بجه 592.6 ملم له ساڵی رابردوو باران زیاتر باریوه، كه‌ركوك 295.6 ملم باران زیاتر باریوه له ساڵی رابردوو ، دهۆك 793.5 ملم باران زیاتر باریوه لە ساڵی رابردوو .\nبه‌وپێیه‌ش هه‌ریه‌ك له پارێزگاكانی هه‌ڵه‌بجه و دهۆك و سلێمانی به‌راورد به ساڵی رابردوو رێژه‌ی بارانبارینیان دوو ئه‌وه‌نده‌یه و به‌پێی داتاكانی كه‌شناسیش له ساڵی 1941ه‌وه ئه‌و رێژه بارانبارینه تۆمار نه‌كراوه.\nبڕی بارانبارین له هه‌ندێ قه‌زا و ناحیه‌ی وه‌ك مێرگه‌سۆر و دینارته گه‌یشتۆته دوو هه‌زار ملم.\nجیاوازی بڕی بارانبارینی ئه‌مساڵ به‌راورد به پارساڵ:\nکوردستانی :: 16 خولەک پێش ئێستا


کوردیپێدیا - ڕێزان 54\n🏰 ڕێزان 54 | پۆل: شوێنەکان | زمانی بابەت: 🏳 کوردیی ناوەڕاست\nگەڕەکێکی گوندنشینە لە شارەدێی گەڵاڵە سەر بە شارۆچکەی چۆمانچۆمانی پارێزگای هەولێرهەولێر.\n3. 👁 دار سەلام/کۆشکی ئاشتی\n4. 👁 رێزان مەلا برایم\n5. 👁 ناوکێلەکان\n6. 👁 ڕەشەکەڵ\n➕ ئەم بابەتە لەلایەن: (جوان عومەر ئەحمەد)ەوە لە: Jul 9 2019 11:02AM تۆمارکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Jul 9 2019 11:03AM باشترکراوە


Kurdipedia - یاداشتی پێشێلکاریی هەنگاوەکانی هەڵبژاردن ئاڕاستەی پەرلەمان و کۆمسیۆن دەکرێت\n📝 یاداشتی پێشێلکاریی هەنگاوەکانی هەڵبژاردن ئاڕاستەی پەرلەمان و کۆمسیۆن دەکرێت | Groep: Bewijsstukken | Artikel taal: 🏳 کوردیی ناوەڕاست\nیاداشتی پێشێلکاریی هەنگاوەکانی هەڵبژاردن ئاڕاستەی پەرلەمان و کۆمسیۆن دەکرێت\nبەڕێزان- سەرۆکایەتی پەرلەمانی کوردستانپەرلەمانی کوردستان\nفراکسیۆنەکانی پەرلەمانی کوردستان\nکۆمسیۆنی باڵای سەربەخۆی هەڵبژاردن و راپرسی\nبابەت- پێشێلکاریی هەنگاوەکانی هەڵبژاردن\nلەرووی یاساییەوە رۆژی (6-11-2017) تەمەنی خولی چوارەمی پەرلەمانی کوردستان کۆتایی دێت، بۆیە پێویستبوو بەپێی یاسا بەلایەنی کەم بەر لە (60) رۆژ، واتە دوو مانگ بەر لەتەواوبوونی وادەی پەرلەمان، ئەوەبوو هەریەک لە بەرێزان (مەسعود بارزانی) بەناوی سەرۆکایەتی هەرێم لە رۆژی (8-6-2017) و (د.یوسف محمد) بە ناوی سەرۆکایەتی پەرلەمانەوە (29-5-2017) لە دوو نوسراوی جیادا داوایان لە کۆمسیۆن کرد رۆژی هەڵبژاردن دەستنیشانبکرێت، بەڵام بەهۆی دەسنیشان نەکردنی وادەی هەڵبژادن لەلایەن کۆمسیۆنەوە، هەر بەرێز بارزانی لە (19-7-2017)بە نوسراوێک بۆ کۆمسیۆن رۆژی (1-11-2017)ی دەستنیشانکرد و کۆمسیۆنیش لە رۆژی (14-8-2017) وەڵامیدایەوەو کە لەکاتی دیاریکراودا ئامادەن هەڵبژاردنەکە ئەنجام بدەن. بەپێی یاسا دەبوایە تائێستا هەموو ئامادەکارییەکان بۆ هەڵبژاردنی خولی پێنجەمی پەرلەمان تەواو بوونایە و ئێستا بانگەشەی هەڵبژاردن دەستی پێبکردایە، بەڵام ئامادەکارییەکان لە وادەی یاسایی خۆیاندا نین. (جا هۆکارەکەی لەبەر سەرقاڵی کۆمسیۆنەوە بێت بە پرۆسەی راپرسیەوە یا هەر هۆکارێکی تر).\nئەوەی تێبینی دەکرێت ئێوارەی رۆژی (4-10-2017) لە ماڵپەڕی کۆمسیۆن راگەیاندنێک بەمێژووی (2-10-2017) بڵاوکراوەتەوەو تیایدا هاتووە:\n1-ماوەی پێکهێنانی هاوپەیمانێتی نێوان لایەنە سیاسیەکان لە رێکەوتی (3-10-2017 تا 6-10-2017) دەبێت.\n2-ماوەی پێشکەشکردنی کاندید بۆ پەرلەمانی کوردستان لەڕێکەوتی (9-10-2017 تا 13-10-2017) دەبێت.\n3-هەڵمەتی بانگەشەی هەڵبژاردن بۆ پەرلەمان لە (15-10-2017 تا 29-10-2017) دەبێت.\nلەهەمان نوسراودا هاتووە کە: بەلەبەرچاوگرتنی کەمیی کات و ئەو وادانەی کە دیاریکراون جێگیرن و گۆڕانکارییان بەسەردا نایەت. جێگەی سەرنجە لەم بڕیارەدا یاسا شکێنی کراوەو پێوەرەکان لەبەرچاو نەگیراون، لێرەدا بەچەند خاڵێک دەیخەینەڕوو:\nیەکەم: سەبارەت بە هەڵبژاردنی پەرلەمانی کوردستان:\n1-پێشتر کۆمسیۆن پەیڕەوی ژمارە (1)ی ساڵی 2017 ی دەرکردووە بەناوی (پەیرەوی ئامادەکردن و نوێکردنەوەی تۆماری دەنگدەران و خستنەڕووی تانەکان بۆ سەرۆکایەتی هەرێمی کوردستان و پەرلەمانی کوردستان-عێراق) کە ئەمەش بەلای کەمەوە دوو مانگی پێویستە، لە خاڵی (1)ی بەشی چوارەمی هەمان پەیرەوەدا هاتووە کە دوای ئەوەی تۆماری دەنگدەران نوێ دەکرێتەوە و دەخرێتە روو بەمەرجێک بەلایەنی کەمەوە(15) رۆژ بەر لە پرۆسەی هەڵبژاردنەکان بێت، بەپێی ئەمە دەبێت تا (14-10-2017) پرۆسەی نوێکردنەوەی تۆماری دەنگدەران تەواو بێت، ئەمە لەکاتێکدا کە تەنها (6) رۆژی ماوەو کۆمسیۆنیش هیچ ئامادەکارییەکی نەکردووەو تا ئێستا نە رایگەیاندووەو نە هیچ بنکەیەکی بۆ ئەم مەبەستە کردووەتەوە. بەپێی ئەمە لەوە دەچێت کۆمسیۆن خۆی لەو پەیرەوە بواردبێت کە هیچ کاتێکی بۆ دانەناوە، دیارە ئەمەش نایاساییە.\n2-ماوەی پێکهێنانی هاوپەیمانیەتی کە (3 تا 6-10-2017)ی بۆ تەرخانکراوە، ئەم کاتە کەمەو جگە لەوەی خودی کۆمسیۆن راگەیاندنەکەی رۆژێک درەنگتر بڵاوکردۆتەوە، ئەمەش کارێکی نایاساییە.\n3-ماوەی پێشکەشکردنی کاندید (9 تا 13-10-2017) ی بۆ تەرخانکراوە، ئەمەش پێچەوانەی یاسایە، چونکە لە بڕگەی (2)ی مادەی (22)ی یاسای ژمارە (1)ی سالی 1992 ی هەڵبژاردنی پەرلەمانی کوردستاندا هاتووە: لیستی پاڵێوراوەکان لەماوەی (15) رۆژ لەبەرواری راگەیاندنی وادەی هەڵبژاردن پێشکەش بە کۆمسیۆن دەکرێت و هەموو بەڵگەنامەیەکی پێوە دەلکێنرێ کە لەمادەی بیست و یەکەمدا داواکراون. ئەمە لەکاتێکدایە کە وادەی هەڵبژاردن لە (14-8-2017) لەلایەن کۆمسیۆنەوە راگەیەنراوە، کە نەک (15) رۆژ بەلکو (56) رۆژی بەسەردا تێپەڕیوە. جگە لەمە تەنها ماوەی (5) رۆژ بۆ ئامادەکردن و پێشکەشکردنی لیستی ناوی کاندیدەکان دانراوە، ئەمەش کاتێکی کەمە و لەگەل هیچ ستانداردێکدا وێکنایەتەوە. جگە لەمە لە ماوەی تەنها یەک رۆژدا کۆمسیۆن کە تەنها رۆژی (14-10-2017)ی لەبەردەمە چۆن دەتوانێت لیستی نزیکەی (30) قەوارە سیاسی کە زۆرینەیان هەریەکەیان (100) کاندیدیان هەیەو لیستی کۆتاش کە هەریەکەی (5) کاندید لەخۆدەگرێت پێداچوونەوەو راستاندنیان بۆ بکات؟ چونکە رۆژی (15-10-2017) بانگەشەی هەڵبژاردن دەست پێدەکات!\n4-ماوەی بانگەشەی هەڵبژاردن (15 تا 29-10-2017) ی بۆ تەرخانکراوە، کە (14) رۆژ دەخایەنێت و ئەو ماوەیەش لەگەڵ پێوەرەکان وێک نایەتەوە.\n5-لە رۆژی (15-10-2017) بە حیسابی کۆمسیۆن راستاندنی لیستی کاندیدەکان تەواو دەبێت، تا کاتی هەڵبژاردن تەنها (15) رۆژ لەبەردەمدایە، کە ئەم کاتەش کەمە بۆ ئامادەکارییەکانی تایبەت بە چاپکردن و دابەشکردنی فۆرمەکانی پەیوەندیدار بە پرۆسەی هەلبژاردن و چاپکردنی کارتی دەنگدان (کە پێویستە کوالیتی بەرز بێت) و دابەشکردنیان بەسەر بنکەکاندا.\nدووەم: هەڵبژاردنی سەرۆکایەتی هەرێم:\n1-بەپێی راگەیاندنی ژمارە (18)ی کۆمسیۆن کە لە 17-9-2017 دەرچووە، ماوەی تۆمارکردنی کاندید بۆ سەرۆکایەتی هەرێم تا (3-10-2017) درێژ کراوەتەوە، کە ئەمەش نایاساییە، چونکە لە بڕگەی یەکەمی مادەی حەوتەمی یاسای ژمارە (1)ی سالی 2005 ی سەرۆکایەتی هەرێمدا هاتووە: داوای خۆپاڵاوتن، لانی کەم، پێش (30) رۆژ لەوادەی هەڵبژاردندا پێشکەش بە کۆمسیۆنی باڵای هەڵبژاردن کرابێت. بەڵام ئەم وادەیە کەمترە و (27) رۆژ دەکات نەک (30) رۆژ و نایاساییە.\n2-تا کۆتایی هاتنی ئەم وادەیەش (3-10-2017) کاندیدێک خۆی تۆمار کردووە.\n3-لە راگەیاندنی ژمارە (22) کە بە مێژووی (2-10-2017) بڵاو کراوەتەوە باس لە هەڵبژاردنی سەرۆکی هەرێم و بانگەشەی هەڵبژاردن و رێکارەکانی نەکراوە. لەکاتێکدا هەردوو پرۆسە دەبێت هاوتەریب بەڕێوە بچن.\n4-ئەگەر لەحاڵەتێکدا هەڵبژاردنی پەرلەمان بکرێت و سەرۆکایەتی هەرێم نەکرێت، پەرلەمانی نوێ ناتوانێت دەست بەکار بێت، چونکە بەپێی بڕگەی (3) لە مادەی (10)ی یاسای ژمارە (1)ی ساڵی 2005 ی سەرۆکایەتی هەرێمی کوردستان دەبێت سەرۆکی هەرێم بانگهێشتیان بکات بۆ یەکەم کۆبوونەوەو لەبەردەمی سەرۆکی هەرێمدا سوێندی یاسایی بخۆن.\n5-پەرلەمانی نوێ ئەگەر هەڵبژێردرێت ناتوانێت یاساو بڕیار دەربکات، چونکە بەپێی بڕگەی (1) لە مادەی (10)ی یاسای ژمارە (1)ی ساڵی 2005 ی سەرۆکایەتی هەرێمی کوردستان پێویستی بە مەرسوم هەیە و کەسیش نابێت مەرسوم دەربکات.\n6-پەرلەمانی نوێ ئەگەر هەڵبژێردرێت ناتوانێت حکومەتی تازە پێکبهێنێت، چونکە بەپێی بڕگەی (12) و (13) لە مادەی (10)ی یاسای ژمارە (1)ی ساڵی 2005 ی سەرۆکایەتی هەرێمی کوردستان پێویستە سەرۆک هەبێ مەرسوم دەربکات.\nپێویستە ئەم ڕاستیە بخەینە ڕوو کە بۆ ئەوەی هەڵبژاردنێکی پاک و بێگەرد ئەنجام بدرێت و متمانە بۆ هاولاتیان بگەڕێتەوەو حزبەسیاسیەکانیش دان بە ئەنجامەکانیدا بنێن، زوو بە زوو ئەم هەنگاوانە بنرێن:\n1-ستانداردە نێودەوڵەتیەکان لە هەڵبژاردندا لەبەرچاو بگیرێت و هەڵبژاردنێکی پاک و بێگەرد بەڕێوە ببرێت.\n2-کۆمسیۆنی باڵای سەربەخۆی هەڵبژاردن و راپرسی لەپەیڕەو و رێکارەکانیدا یاسا بەرکارەکان لەبەرچاو بگرێت و لێیان لانەدات.\n3-کار بەیەک تۆماری دەنگدەرانی یەکگرتووی پاکژ بکرێت، کە لە ناوی دووبارەو مردوو ساختە پاک بکرێتەوە و لایەنە پەیوەندیدارەکان (ئەنجومەنی وەزیران، وەزارەتەکانی تەندروستی و ناوخۆ و بازرگانی و پێشمەرگە و پلاندانان) مولزەم بکرێن بەوەی هاوکاری بکەن لە ئامادەکردن و پاک کردنەوەی تۆماری دەنگدەراندا.\n4-پێداویستیە مادی و مەعنەوییەکانی کۆمسیۆنی هەڵبژاردن دابین بکرێت، و بودجەی پێویستی بۆ تەرخان بکرێت.\n5-زەمینەسازی بۆ متمانەی نێوان هێز و لایەنەکان لە پرۆسەی هەلبژاردندا دروستبکرێت لە پێناو سەرخستن و پەسەندکردنی ئەنجامەکانی.\nئەگەر کۆمسیۆن ئەم کارانە نەکات، پێویستە لەلایەن پەرلەمانەوە لێپێچینەوەی لەگەڵدا بکرێت، ئەگەر رێگریش لەکارەکانی کراوە پێویستە کۆمسیۆن بیخاتە روو و لایەنی کەمتەرخەم ئاشکرا بکات، هەر بۆیە داواکارین لەپێناو هەڵبژاردنێکی پاک و بێگەردا هەموو هەولێک بخرێتە گەڕ بۆ دەرچونی هەرێمی کوردستان لەم بارودۆخە چەقبەستووەدا.\nلەحالەتی نەبوونی وەلامدا وەک رێکخراوەکانی کۆمەڵی مەدەنی ناچارین هەموو رێگەو فشارێکی مەدەنی بگرینەبەر و رای گشتیی ناوخۆ و دەرەوەشی لێ ئاگادار بکەینەوە.\n1--پەیمانگەی پەرەپێدانی یاسایی (ILDK)\n2-ئینستتیوتی پەی بۆ پەروەردەو گەشەپیێدان (PAY)\n3-سەنتەری پەرەپێدانی دیموکراسی و مافی مرۆڤ (DHRD)\n4-رێکخراوی هاریکاری یاسایی ژنان (WOLA)\n5- رێکخراوی کوردستان بۆ هەموان (KEODD)\n6- ریکخراوی ستۆپ بۆ دژە گەندەلی\n7- پەیمانگای ناوین بۆ پەیوەندیە نێودەوڵەتیەکان\n8- ڕێکخراوی کوردۆ زانست بۆ دیموکراسیەت و مافی مرۆڤ\n9-رێکخراوی چاوی زانکۆ\n10- ریکخراوی لیزا بۆ گەشەپێدانی مرۆیی\n11-ریکخراوی ریکان بۆ ئامادە کردنی سە رکردە\n12- رێکخراوی گەیاندن بۆ چالیەکیە دیموکرسیەکان و مافی مرۆڤ\n13- ریکخراوی رونیا بۆ هوشیاری\n15-پەیمانگەی کوردی بۆ دیالۆگ\n16-رێکخراوی جوگرافیای گشتی کوردستان\n17-ئینستتیۆتی برادۆست بۆ گەشەپێدان\n2. 👁 13-10-2017\n3. 👁 14-10-2017\n4. 👁 15-10-2017\n5. 👁 29-10-2017\n📅 Publication date: 09-10-2017\n➕ Toegevoegd door (Hawrê Baxewan) op Oct 10 2017 4:46PM\n👌 Dit artikel is beoordeeld en uitgegeven door (Hawrê Baxewan) op Oct 13 2017 12:02PM\n✍ Dit item is voor het laatst bijgewerkt door (Hawrê Baxewan) op: Oct 13 2017 12:02PM\n👁 Dit item is 3,662 keer bekeken\n📊 Statistiek Artikelen 380,028


مێژووی نه‌خۆشی ئایدز\nله ساڵی 1981 تاکو ئێستا ئایدز زیاتر له 25 ملیۆن که‌سی کوشتووه . که نزیکه‌ی نیوه‌ی ژماره‌ی کوژراوانی شه‌ڕی جیهانی دووه‌مه، له کاتی ئێستا نزیکه‌ی 33 ملیۆن که‌س له جیهان تووشبووی ئایدزه.\nله مه‌یمون بۆ مرۆڤ\nله ساڵانی نێوان 1884 بۆ 1924، له رۆژئاوای ناوه‌ڕاستی ئه‌فریقیا راوچیان راوی مه‌یمونی چیمپانزیان ده‌کرد. وا بڕوایه که هه‌ندێک له خوێنی مه‌یمونه‌کان چووه‌ته ناو جه‌سته‌ی راوچیه‌کان " له رێگای برین". خوێنی مه‌یمونه‌کان ڤایرۆسێکی تێدابووه که بێ زیان بووه بۆ مه‌یموون به‌ڵام بکوژه بۆ مرۆڤ ئه‌ویش بریتی بووه له ڤایرۆسی ئیچ ئای ڤی "ڤایرۆسی به‌رگری مرۆڤ" ڤایرۆسی نه‌خۆشی ئایدز.\nیه‌که‌مین باری ده‌ستنیشانکردنی نه‌خۆشی ئایدز – 1981\nله مانگی شه‌شی ساڵی 1981، سه‌نته‌ری کۆنتڕۆڵ کردن نه‌خۆشی "سی دی سی" ئه‌مریکی، راپۆڕتێکی بڵاوکرده‌وه له لۆس ئه‌نجلێس له‌سه‌ر 5 پیاوی هاوڕه‌گه‌زبازی گه‌نج که تووشی جۆرێکی که‌ڕوویی هه‌وکردنی سیه‌کان ببوون، ئه‌م جۆره هه‌وکردنه به‌نزیه‌که‌ی هه‌رگیز نه‌بیندرابوو له که‌سێک که سیسته‌می به‌رگری سه‌لامه‌تی هه‌بووبێت.\nله چواری مانگی حه‌وتی هه‌مان ساڵ "1981"، سه‌نته‌ری کۆنتڕۆڵ کردنی نه‌خۆشی "سی دی سی" ئه‌مریکی، راپۆرتێكی تری بڵاکرده‌وه که جۆره شێره‌په‌نجه‌یه‌کی زۆر ده‌گمه‌نی پێست پیاوێکی گه‌نج ده‌کوژێت! که پێشتر که‌سه‌که سه‌لامه‌ت بووه.\nدوای چه‌ند مانگێکی سه‌نته‌ری کۆنتڕۆڵ کردنی نه‌خۆشی "سی دی سی" ئه‌مریکی، نه‌خۆشیه‌که‌ی ناوزه‌ندکرد به ئایدز.\nئایدز باوه له‌نێو که‌سانی نه‌خۆشی هیمۆفیلیا، چونکه نه‌خۆشیه‌که به خوێن ده‌گوازرێته‌وه. ئایدز جگه له گواستنه‌وه‌ی به رێگای خوێن به رێگای جووتبوونی جنسیش ده‌گوازرێته‌وه، هه‌روه‌ها له دایک بۆ منداڵێش ده‌گوازرێته‌وه.\nنه‌خۆشی ئایدز چیه؟ ئێره کلیک بکه


21%ی دانیشتوانی هەرێمی کوردستان کرێنشینن\nسەرەتا › باسنیوز › 21%ی دانیشتوانی هەرێمی کوردستان کرێنشینن\n(هەواڵ كوردستان)- کۆمەڵەی کرێنشینان: زۆر جار كۆمپانیاكان بە ناوی دروستكردنی خانوو و شوقە بۆ كرێچییان فێڵیان لە كرێنشینان كردووە\nکۆمەڵەی کرێنشینان پێی وایە، زیاتر لە 150 هەزار کرێچی هەیە.\nدەستەی ئاماریش ئاشکرای دەکات، لەسەر ئاستی هه‌رێمی کوردستان له 21%ی دانیشتووان کرێچین.\nلەگەڵ ئەوەی نزیکەی 150 هەزار پڕۆژەی نیشتەجێبوون لە چەند ساڵی رابردوودا هەبووە و حکوومەتیش بە سەدان هەزار پارچە زەویی دابەش کردووە، بەڵام نەتواندراوە ئەو کێشەیە چارەسەر بکرێت.\nبەپێی ئەو ئامارەی له ده‌سته‌ی ئاماری هه‌رێمی کوردستان بە (باس) دراوە، 21%ی دانیشتوانی هەرێمی کوردستان کرێچین.\nبەپێی ئه‌نجامی ڕووپێوی مه‌زنده‌ی کرێچی له هه‌رێمی کوردستان، له ساڵی 2012 تا 2018 دا ده‌رکه‌وتووه یەک ملیۆن و 448 هەزار خانوو لە کوردستان هەیە و لە و رێژەیەدا زیاتر لە 195 هەزار خانوو بۆ کرێ بەکار هاتووە، بەمەش رێژەی کرێچی دەکاتە 21%.\nهەژار یاسین، کە چەند ساڵە کرێچییە، بە هەناسەیەکی ساردەوە گوتی: "ئەو داهاتەی دەستم دەکەوێت، بەشی خەرجی و کرێی مانگانە ناکات، بۆیە ئەگەر حکوومەت زەوی یان شوقەمان بۆ دابین نەکات، زۆر زەحمەتە ببینە خاوەنی لانەی خۆمان".\nئەو پێی وایە، ئەگەر ئەو چەند ساڵە قەیران نەبوایە، هەم داهاتی باش دەبوو، هەمیش هەندێک لە شوقەکانی حکوومەت تەواو دەبوون و دەدران بە کرێچییان.\nمه‌حمود ئیسماعیل، به‌رپرسی لقی هەولێری کۆمەڵەی کرێنشینانی هه‌ولێر بە (باس)ی راگەیاند، بەردەوام رێژەی کرێچی لە زیادبووندایە و دروستکردنی یەکەی نیشتەجێبوونیش بۆ کرێچییان هەر لە دواکەوتنە، گوتی: "لە هەرێمی کوردستان 90 هەزار کەس وەکوو کرێچی لە سەرتاسەری کوردستان لە کۆمەڵەی کرێنشینان تۆمار کراون، بەڵام زۆر خەڵکیش هەیە ناوی خۆی تۆمار نەکردووە، بۆیە بەپێی پێشبینیمان زیاتر لە 150 هەزار کرێنشین هەیە".\nلێپرسراوی لقی هەولێری کۆمەڵەی داکۆکی لە کرێنشینان پێی وایە، کەرتی تایبەت و حکوومەتیش وەکوو پێویست دەرگایان بۆ کرێچییەکان نەکردووەتەوە، بۆ ئەوەی ببنە خاوەنی خانووی خۆیان، گوتی: "ئەو پڕۆژانەی حکوومەت کردوویەتی لە ئاستی خواستەکانی ئێمەدا نیین و بۆشایی کرێنشینیی پڕ نەکردووەتەوە، ئەو پڕۆژانەیش کە کەرتی تایبەت کردوویەتی، بۆ خەڵکی پارەدار بووە نەک بۆ هەژاران.\nبەپێی لێکۆڵینەوەکانی وەزارەتی پلاندانان، ئەگەر ساڵانە ڕێژەی دانیشتووان لە 3% زیاد بکات، ئەوا هەرێمی کوردستان ساڵانە پێویستی بە 15 هەزار یەکەی نیشتەجێبوون دەبێت.\nبە گوتەی مەحمود ئیسماعیل، زۆر جار كۆمپانیاكان بە ناوی دروستكردنی خانوو و شوقە بۆ كرێچییان فێڵیان لە كرێنشینان كردووە.\nئاگرین عه‌بدوڵا، بریکاری وه‌زاره‌تی ئاوه‌دانکردنه‌وه بە (باس)ی راگەیاند: "بە گشتی لە هەرێمی کوردستان 112 هه‌زار کرێچی هه‌یە، به‌ڵام تا ئێستا نازانرێ له‌و ژماره‌یه چه‌ندیان که‌مده‌رامه‌تن.\nلەو کرێچییانە هه‌یانه به ئاره‌زووی خۆیان چوونه‌ته خانووی کرێ، بۆ چاره‌سه‌ری کێشه‌ی کرێچییانیش، ئه‌و شوقانه‌ی حکوومەت له هه‌ر پارێزگایه‌ک ته‌واویان دەکات، نیوه‌ی پرۆژه‌که بۆ فه‌رمانبه‌ران ده‌بێت و نیوه‌که‌ی تریشی بۆ خه‌ڵکی که‌مده‌رامه‌ت و کرێچی ته‌رخان دەکرێ".\nئاگرین، دووپاتی كردەوە، چەندین هەزار یەكەی نیشتەجێبوون بۆ كرێچییان لە جێبەجێكردندان، بەڵام بەهۆی قەیرانی دارایی دواكەوتوون، ئێستا خەریكە هەندێكیان ئامادە دەبن.\nئەو بەرپرسە ئاشکراشی کرد، لە رێگەی وەبەرهێنانەوە 140 هەزار یەکەی نیشتەجێوون کراوە و حکوومەتیش تەنیا 8 هەزار یەکەی نیشتەجێبوونی کردووە.\nبەپێی ئاماری لیژنەی ئاوەدانکردنەوەی پەرلەمانی کوردستان، لە ساڵی 1999 بەدواوە زیاتر لە 300 هەزار کەس زەوییان وەرگرتووە، 250 هەزار کەسیش پێشینەی خانووبەرەیان وەرگرتووە، هاوکات 180 هەزار یەکەی نیشتەجێبوونیش مۆڵەتی پێ دراوە.سامان محەمەد، سەرۆکی شارەوانیی هەولێر بە (باس)ی راگەیاند، لە هەولێر کاری زۆر کراوە بۆ ئەوەی رێژەی کرێچی کەم بێتەوە، گوتی: "لە ماوەی چەند مانگی رابردوودا زەوی بەسەر زیاتر لە 4 هەزار کرێچیی هەولێر دابەش کراوە و پلانیش داندراوە بۆ ئەوەی دەست بکرێت بە گەیاندنی خزمەتگوزاری بۆ ئەو زەوییانە، بۆ ئەوەی خەڵکەکە تیایدا نیشتەجێ بن".


فەرمانبەرانی هەرێم دەگرێتەوە؟\nئەنجومەنی وەزیرانی عێراق بڕیاری زیادکردنی مووچەی فەرمانبەرانی عێراق کارا دەکاتەوە، ئەندامێکی لیژنەی داراییش لە ئەنجومەنی نوێنەران ڕایدەگەیەنێت، بڕیارەکە فەرمانبەرانی هەرێم ناگرێتەوە.\nشیروان میرزا، ئەندامی لیژنەی دارایی لە ئەنجومەنی نوێنەرانی عێراق تایبەت بە ناس کورد ڕایگەیاند: "بڕیارێكی ئەنجومەنی وەزیران کە لە ساڵی 2014 دەرکراوە بۆ زیادکردنی مووچەی فەرمانبەران، بڕیارەکە جێبەجێنەکراوە، لە ئێستادا ئەنجومەنی وەزیران بڕیارەکەی کارا کردووەتەوە و تەنها جێبەجێکردنی ماوە، کە فەرمانبەرانی پلە 10 تا پلە 4 دەگرێتەوە".\nسەبارەت بەوەی بڕیارەکە فەرمانبەرانی هەرێم دەگرێتەوە یاخود نا، شیروان میرزا ئاماژەی بەوەکرد: "بڕیارەکە فەرمانبەرانی هەرێم ناگرێتەوە، چونکە هەرێمی کوردستان بودجەیەکی تایبەتی بۆ دابینکراوە و گۆڕانکاری تێدا ناکرێت، زیادکردنی مووچەی فەرمانبەرانی هەرێم تایبەتە بە حکومەتی هەرێم".\nله‌ساڵی 2014دا حكومه‌تی عیراق بڕیاریدا به‌زیادكردنی مووچه‌ی فه‌رمانبه‌رانی پله (10 بۆ 4) به‌ڵام ئه‌و بڕیاره به‌هۆی شه‌ڕی داعشه‌وه راگیرا، ئه‌مساڵ جارێكی دیكه ئه‌نجومه‌نی وه‌زیران ره‌زامه‌ندی ده‌ربڕیوە له‌سه‌ر جێبه‌جێكردنی بڕیاره‌كه.\nبڕیارەکەش بەو جۆرەیە کە کەمترین مووچەی فەرمانبەرانی حکومەت نابێت لە 400 هەزار دیناری عێراقی کەمتر بێت.


ئه‌نجامی پیتی ق\nقه‌ده‌ری ئیبلیسی: پاڵدراوه بۆ لای قه‌ده‌ر، كۆمه‌ڵێكی كه‌لامین خاوه‌ن كۆمه‌ڵه چه‌مك و مه‌فاهمێكی هه‌ڵه‌ن له تێكه‌شتن له قه‌ده‌ر، به شێوه‌یه‌ك گومانیان وا ئه‌برد كه به‌نده سه‌ربه‌خۆیه له ویست و ئیراده‌ی و توانای خۆیداو خوا هیچ ویست و مه‌شیئه‌ت و دروستكردنێكی نیه له كرده‌وه‌كانیدا، ڕۆچووه‌كانیان ئنكاری ئه‌وه‌یان ده‌كرد كه خوا علیم وزانستی له‌وه پێشی هه‌بێ، وه یه‌كه‌م كه‌سێكیش كه قسه‌ی له سه‌ر قه‌ده‌ر كردو ده‌ری خست ( معبد الجهني) بوو\nقه‌ده‌رییه‌كان: پاڵدراوه بۆ لای قه‌ده‌ر، كۆمه‌ڵێكی كه‌لامین خاوه‌ن كۆمه‌ڵه چه‌مك و مه‌فاهمێكی هه‌ڵه‌ن له تێكه‌شتن له قه‌ده‌ر، به شێوه‌یه‌ك گومانیان وا ئه‌برد كه به‌نده سه‌ربه‌خۆیه له ویست و ئیراده‌ی و توانای خۆیداو خوا هیچ ویست و مه‌شیئه‌ت و دروستكردنێكی نیه له كرده‌وه‌كانیدا، ڕۆچووه‌كانیان ئنكاری ئه‌وه‌یان ده‌كرد كه خوا علیم وزانستی له‌وه پێشی هه‌بێ، وه یه‌كه‌م كه‌سێكیش كه قسه‌ی له سه‌ر قه‌ده‌ر كردو ده‌ری خست ( معبد الجهني) بوو\nقه‌دیس جۆرج: ساڵی (1863)ز بووه پاشای یۆنان، له ساڵی (1845)ز له كۆبنهاگن له دایك بووه، له ساڵی (1913)ز له سالۆنیك كوژراوه.\nقورتوبه: شارێكی ئیسپانیه له ئه‌نده‌لس له سه‌ر دۆڵی گه‌وره‌یه، عبدالرحمن الداخل دروستی كرد، پایته‌ختی ئه‌نده‌لسی ئیسلامی بوو، ئیسپانیه‌كان له سالی (633)ك داگیریان كرد.\nقوسته‌نتین: ئیمپراتۆرێكی ڕۆمانی و دامه‌زرێنه‌ری قوسته‌نتینیه بوو. له ساڵی (٣٣٧ی كۆچی) له‌دایك بووه.\nقوسته‌نتینییه: بیزه‌نته‌ی كۆنه. قوسته‌نتینی گه‌وره له ساڵی (٣٢٤)ی كۆچی سه‌رله‌نوێ دروستی كردۆته‌وه و ناوی نا قوسته‌نتینییه. پایته‌ختی سیاسی و ئایینی ئیمپراتۆریی بیزه‌نتی بووه. (محمد الفاتح) له ساڵی (١٤٥٣)ی زایینی ڕزگاری كرد. ئیتر بووه جێی ئیمپراتۆر‌یی عوسمانی و ناوه‌كه‌ی گۆڕا به ئاسیتانه و پاشانیش بووه به ئیستانبوول.\nقیبتی: قیبتی وشه‌یه‌كی یۆنانیه مانای: دانیشتوانی میسر، و وشه‌ی (قبط) تا سه‌ده‌ی (18)ش دائه‌بڕا به سه‌ر نه‌سرانیه میسیره ئه‌رسۆزه‌كسیه‌كان، له پاشاندا هه‌ندێكیان بیروباوه‌ڕی كاسۆلكی و هه‌ندێكی كه‌شیان پروتستانتییان وه‌رگرت، وه وای لێ هاتووه كه وشه‌ی (قیبتیه‌كان) به شێوه‌یه‌كی گشتی به سه‌ر نه‌سرانیه‌كانی میسردا ده‌ئه‌بڕێت.\nقاهیره: پایته‌ختی كۆماری میسری عه‌ره‌بییه. گه‌وره‌ترین شاره له ئه‌فریقا و جیهانی عه‌ره‌بی. پێشه‌وای (فاطمي) جوهر الصقلي له سه‌رووی (فسطاط)ه‌وه دروستی كرد.\nقارون: له خاوه‌ن ماڵ و سامان و ده‌وڵه‌مه‌نده‌كانی جووله‌كه بوو. له سه‌رده‌می مووسادا، خۆی به گه‌وره زانی و باوه‌ڕی نه‌هێنا، خوای گه‌وره خۆی و ماڵه‌كه‌شی به زه‌ویدا برده خواره‌وه.\nقاروون: له خاوه‌ن ماڵ و سامان و ده‌وڵه‌مه‌نده‌كانی جووله‌كه بوو. له سه‌رده‌می مووسادا، خۆی به گه‌وره زانی و باوه‌ڕی نه‌هێنا، خوای گه‌وره خۆی و ماڵه‌كه‌شی به‌زه‌ویدا برده خواره‌وه.\nid => 'ق'\nalpha => 'ق'\n[0.41 ms] SELECT `dangiislam_glossary`.* FROM `dangiislam_glossary` WHERE (word like 'ق%')


هەواڵ / ئابوری :: 09/11/2019 :: 9716 جار بینراوە\nوه‌زاره‌تى دارایى و ئابوورى هه‌رێم بڕیاریدا هه‌ر پزیشكێك له كوردستان له‌ماوه‌ى سێ مانگدا، باجى كه‌ڵه‌كه‌بووى ساڵانى قه‌یرانى دارایى به حكومه‌ت بدات، ئه‌وا له 30٪ى باج ببه‌خشرێت.\nله‌کۆبوونەوەی ئەنجومەنی باڵاى پزیشكانى كوردستان لەگەڵ به‌رپرسانى وەزارەتی دارایی و بەڕێوەبەری گشتی باجی دەرامەت، بڕیاردرا چاره‌سه‌رى كێشه‌ى باجى نۆرینگه‌ى پزیشكان بكرێت.\nكه‌مال وه‌رتى، به‌ڕێوه‌به‌رى گشتى باجى ده‌رامه‌ت له وه‌زاره‌تى دارایى و ئابوورى هه‌رێم (ئه‌مڕۆ شه‌ممه 9ى تشرینى دووه‌مى 2019) به دواڕۆژى راگه‌یاند: له‌پێناو زیادبوونى داهات بۆ خه‌زێنه‌ى حكومه‌ت، بڕیارمانداوه مۆڵه‌تێكى سێ مانگى به‌و پزیشكانه بده‌ین كه تائێستا باجیان نه‌داوه.\nوتیشى: "ئه‌و ئۆفه‌ره بۆ ساڵانى (2014، 2015، 2016 و 2017)یه كه قه‌یرانى دارایى هه‌بووه و هه‌ر پزیشكێك له‌ماوه‌ى سێ مانگدا باج بدات، ئه‌وا 30%ى باج ده‌به‌خشرێت، به پێچه‌وانه‌وه رێككارى یاسایى دژیان ده‌گیرێته‌به‌ر".\nله‌باره‌ى رێككاره یاسایییه‌كان، كه‌مال وه‌رتى وتى: "هه‌ر پزیشكێك له ماوه‌ى سێ مانگدا باج نه‌دات، ئه‌وا بڕیارى رێگریكردن له گه‌شت و ده‌ستگردن به‌سه‌ر موڵك و ماڵى بۆ ده‌رده‌چێت، بۆیه داواكارین پزیشكان به‌و بڕیاره‌وه پابه‌ندبن و باجى كه‌ڵه‌كه‌بوویان بده‌نه وه‌زاره‌تى دارایى".


وتووێژ:ئاڵ - ویکیپیدیا، ئینسایکڵۆپیدیای ئازاد\nئاڵ ناوی باو نییە بۆ ئەم ڕەنگە لەنێو خەڵکی و لە زمانی نووسین. ڕەنگە ھەر لە شیعرەکان ببینرێت. پەمەیی و پەمبە زۆرتر بەکاردێن. سەرچیا — ٢٣:٥٢، ٣١ی ئایاری ٢٠٢٠ (UTC)\nپێم وایە مامۆستا خاڵ ڕاست ئەکا، ئاڵ سووری درەوەشاوەیە وەک گوڵاڵە. لێوی پەمەیی کەی جوانە؟ یا ھێمن کە ئەڵێ «ئەم شەرابە ئاڵە بۆ بێدەرد نییە»، شەراب خۆ پەمەیی نییە.--Aza (لێدوان) ٠٣:٣٤، ١ی حوزەیرانی ٢٠٢٠ (UTC)\nئاڵ ئەمە نییە. خودی وشەکەیش وا دیارە کوردی نییە.--چالاک وتووێژ ٢٠:٤٢، ١ی حوزەیرانی ٢٠٢٠ (UTC)\n@Pirehelokan: فەرھەنگی تۆفیق وەھبی ئەمەی بەرامبەر بە scarlet -ی ئینگلیزی داناوە. فەرھەنگی زانستگای کوردستانیش نووسیویەتی ئاڵ واتە سووری ئاخچ (ڕوون و زوڵاڵ). --Aza (لێدوان) ٠٨:٤٧، ٢ی حوزەیرانی ٢٠٢٠ (UTC)\nسپاس بۆ سەرنجەکانتان. کاک سەرچیا @Serchia:، ڕاستییەکەی مەعلووم نیە پەمەیی لە کوێوە ھاتووە. پەمە سپییە نە ئاڵ (بە عەرەبی زەھری و بە فەرەنسی rose ھەردوو وشەکە لە سوورگوڵەوە ھاتوون). ئینجا تۆخوا یەک نموونەی نووسراوەی پەمەییم پێ نیشان بدە. @Aza:، @Calak:، سپاس بۆ تێبینییەکانتان. من وەک ئاخێوەرێکی کوردی گەورە بووم بەو ڕەنگە سوورە کاڵە بڵێم ئاڵ. ھیچ کاتیش لە بێژەرێک یا نووسەرێک پەمەییم نەبیستووە. ئاڵیش ھەمان پەمەییە. بۆ نموونە ئەم بەکارھێنەرە لەم وتارەدا نووسیویەتی لێو پەمەییە. ئینجا ھەر لێو نیە بە ئاڵ باس کراوە. کوڵمیش. کوڵم خۆ وەکوو لەعل سووری تێر نابێت. بۆیە ئەشێ ھەر ئاماژە بەو سوورە کاڵە بێت. ئەگەر وشەیەک لە شێعری ھەورامی و سۆرانیدا بێت بۆ ٣٠٠ ساڵ و من وەک ئاخێوەرێک کەڵکم لێ وەرگرتبێت کوردییە. ئەگەر وشەیەکی کوردیتر ھەیە بفەرموون. سپاس، پیرەھەڵۆ (وتووێژ) ١٥:٤٥، ٢ی حوزەیرانی ٢٠٢٠ (UTC)\nئەوەش بڵێم ئاساییە یەک وشە بۆ دوو ڕەنگ بە کار بێت. بۆ نموونە شین واتە کەوە یا کەوەی تێر. بەڵام بۆ سەوزیش زۆر بە کار دێت. ئەمە ھەر لە کوردیدا نیە و لە زمانی تریشدا. پیرەھەڵۆ (وتووێژ) ١٥:٤٧، ٢ی حوزەیرانی ٢٠٢٠ (UTC)\nئاڵ وەک شین نییە. ئاڵ ئەمە یەکەم جارە دەبیستم بە pink بڵێن. ئاڵ سووری ئاچغە (کاڵ) و ئاڵی ئاچغیش دەبێتە pink. شین-یش لەخۆڕا لە کوردیدا بە blue وتراوە. لای ئێمە دەڵێن شینبوونەوە ئەمە دیارە blue نییە. لەڕاستیدا شین دەبێتە en:Blue-green. بۆ blue لە سۆرانیدا پێشتر وشەی کەووو باو بووە. بە ئەردەڵانی کەوگ. لە سۆرانیدا باو نەماوە بەڵام لای سەقز ھێشتایش ھەر دەڵێن کەووو.لە ھەورامیشدا ھەر دەڵێن کەوە.\nنازانم پەمەیی بەڕاستی چۆن دانراوە تەمەنی کورتە یان درێژ. بەڵام ئەمانەیش لە ھەنبانەبۆرینەدا ھاتووە: چێرەیی (کە وا بزانم چێرە یانی چهره ھەر وەک صورتی فارسی چون صورت یانی چێرە) ئەمەیش نازانم کۆنە یا تازە. ھەروەھا دوو وشەی تر کولکوکی و کنووشک. -- چالاک وتووێژ ١٧:٥٣، ٢ی حوزەیرانی ٢٠٢٠ (UTC)\nسڵاو هاوڕێیان، لەبۆ ئاڵ وەڵڵاهی منیش لە شێعردا نەبێ نەم بیستووە بۆ پەمەییش چەند جارێک دیتوومە ڕاستە پەمە سپی نییە بەڵام هەر وەک دەزانن pink تێکەڵاوی سپی و سوورە، سووری پەمەییش دەبێتە pink. یەک هۆکاری تریش کە پەمەیی بەکار دێ ئەوەیە کە لە سیفەتدا پەمە و pink یەک دەگرن واتە هەردووکیان هەستی نەرم و نیانی دەنوێنن، ئەمە چتێکە من لەبارەی وشەی پەمەیی دەزانم بە هەر حاڵ وا نازانم جیا لەمانە وشەی کوردیمان هەبێ، سووری کاڵیشم بیستووە. بۆ شینیش ئێمە دەڵێین کەوە و هەورامیش هەر وەک ئێمە، کەڵهوڕیش ئێژن کەو/کەوە. کاردۆ جاف (لێدوان) ١٩:٣٦، ٢ی حوزەیرانی ٢٠٢٠ (UTC)\nبەڵێ لەکیش هەر دەڵی کاو.--چالاک وتووێژ ٢٠:٣٥، ٢ی حوزەیرانی ٢٠٢٠ (UTC)\nلام ئاساییە نەتانبیستبێت. من زۆرم بیستووە و دەیشیڵێم. زمانی کوردی ڕەنگە چەندسەد و تەنانەت چەند ھەزار وشەی تێدابێت بۆ ڕەنگ. کوردیی شاریکراوە دە دوانزە ڕەنگی تێدایە. ئەوەی من بزانم لانیکەم دوو فەرھەنگ دەربارەی ڕەنگ نووسراوە. @Calak:، چالاک گیان ئەوە لە خۆڕا نیە و دیاردەیەکی گشتگیرە کە دوو ناو بۆ ڕەنگێک یا پێچەوانەکەی ببێت، بە تایبەت شین و کەسک. بڕوانە ئەم وتارە بۆ نموونە en:Blue–green distinction in language. نموونەگەلی چەندین زمانی تێدایە. سپاس. پیرەھەڵۆ (وتووێژ) ٢١:٤٠، ٢ی حوزەیرانی ٢٠٢٠ (UTC)\nئەگەر ئەو غەزەلەی مەحویتان بیستبێت لە ڕۆژێ ھەڵدرا ئەم کۆنەخەیمەی تانوپۆشینە، دەبینن شین بە واتای سەوز و کەوە و سەوزبوون بە کارھاتووە. نموونەی تریش زۆرە. پیرەمێرد دەڵێت: کە ئەڵێن ئەمڕۆ دەشت و کێو شینە. لە بەیتیشدا ھەیە. لە شێخ مەند و شێخ ڕەشدا دەڵێ بەرانێکی شین. دیارە مەبەست کەوەسێر یا بۆرە نە کەوەی تەواو یا سەوزی تەواو. یا حافز دەڵێت مزرع سبز فلک دیدم و داس مە نو و... پیرەھەڵۆ (وتووێژ) ٢١:٤٥، ٢ی حوزەیرانی ٢٠٢٠ (UTC)\n@پیرەھەڵۆ: چاو پیرەھەڵۆ گیان لێرەدا من لەگەڵت نادوێم ھەتا قسەی خۆم بەسەرتدا بسەپێنم، خۆت فکر لە قسەکانم بکەوە. لە زمانی فارسیی کۆندا (Old Persian) دوو وشە ھەیە یەک kapautaka بە مانای blue کە کورد دەڵێ کەووو ھەر بە مانای blue بە فارسیش کبود. دووەم axšaina بە مانای blue-green کە ئەمە لە کوردیدا بووەتە شین (کرمانجی ھەشین، ھێشین، شین و فارسیش خشین) و ئێستاش ھەر مانا کۆنەکەی پاراستووە یانی شین ھەر blue-greenە نەک blue. ئەگەر ئەمڕۆکە دەڵێن شین blueیە دەیکەنە زۆری، مطلق وا نییە و کورد بە blueی وتووە کەووو بەڵام ئێستا شین جێگای گرتۆتەوە ئەویش نە بەتەواوی.\nجا ئیتر کارم بە شین و کەووو نیییە. لێرەدا باسی ئاڵ دەکەین. من حاشا ناکەم لە بنشێوەزارێکدا ئاڵ pink بێ. بەڵام لێرەدا ئێمە پێڕەوی کوردیی ستانداردین. لە کوردیی ستاندارددا ئاڵ ئەو ڕەنگە سوورە کاڵەیە و تەواو! بە ستانداردیش نەبێ پڕانی کورد ئاڵ بە pink تێ ناگەن ھەر بە سوور تێ دەگەن ھەر وەک لێرەدا بەکارھێنەران ئاماژەیان پێ کردووە (ئەوەتا فەرھەنی باشوور-یش بۆ ئاڵ نووسیویەتی سۊیەر کەم رەنگ (سرخ کمرنگ)). بۆیە منیش لەگەڵ ئاڵ بۆ pink نیم. سپاس.--چالاک وتووێژ ٠٥:٥٤، ٣ی حوزەیرانی ٢٠٢٠ (UTC)\nلە ناوچەی ئێمە وشەی ئاڵم تەنیا بۆ ڕەنگی ئەسپ بیستووە (جگە لە شیعر و گۆرانی). ئەویش بە ئەسپێک ئەڵێن لە ڕەنگی تێکەڵێک لە قاوەیی و سوور بێ. تەقریبەن وەک ڕەنگی خەنە. -Aza (لێدوان) ١٠:٤١، ٣ی حوزەیرانی ٢٠٢٠ (UTC)\n@Calak:، سپاس بۆ ڕوونکردنەوەکەت. وتووێژەکانی ویکیی سۆرانی بڕێک جار بەقەد وتارەکانی و تەنانەت زیاتریش زانیارییان تیایە. لەگەڵ ئەوە نیم کە ئاڵ کوردیی ستاندارد نیە یا شتی وەھا. وشەکە چەندسەد ساڵە ھەیە لە ھەموو زاراوەکاندا. کاک عەلی نانەوازادە، وابزانم موکریانییە، لە فەرھەنگی ھەرماندا بۆ ئاڵ نووسیویەتی: ڕەنگی سووری کاڵ، پەمەیی. کە وابوو ئەویش پەمەیی و ئاڵ بە یەکێک دەزانێت. ھەرچەند وتم ئاساییە بۆ ڕەنگی تریش بە کار بێت. بۆ نموونە سیاپۆش دەڵێت: ئەلا ئەی ساقیا شیرین وەرین جامە ژ مەیا ئالە. دواتر دەڵێ شەرابێ ئەرغەوانی بین... یا وەقایعنگار لە فەرھەنگەکەیدا دەڵێت ئاڵ یانی ڕەنگی اسب کرند. ئاڵترناتیڤەکەی چیە؟ پەمەیی؟ چێرەیی؟ بە بڕوام ھەم بە فەرھەنگ، ھەم بە نووسراوە، ھەم بە باوی ئاڵ لەوانە باشترە. پیرەھەڵۆ (وتووێژ) ٠٥:١١، ٥ی حوزەیرانی ٢٠٢٠ (UTC)\n@Aza:، سپاس بۆ زانیاریدان دەربارەی ڕیشەکەی لێرەدا. بە بڕوام لەگەڵ وشەگەلی ھەڵاڵە یا ئالالەشدا کاگنەیت بێ. فەقەت شتێ! ئەوەی کە نووسراوە لە کوردیی باکووریدا ئاڵ نیە ھەڵەیە. شێعرەکانیان پڕە. ئەوە لە سەرەوە سیاپۆشم دانا. مەم و زینیش پڕە. بۆ نموونە: ھەمرەنگێ سوراحی و پیالە/ھندی وەکی سۆرە یا نە ئالە. پیرەھەڵۆ (وتووێژ) ٠٥:٣٠، ٥ی حوزەیرانی ٢٠٢٠ (UTC)\nسپاس. ئەوە لای ئەبەم. Aza (لێدوان) ٠٩:١٤، ٥ی حوزەیرانی ٢٠٢٠ (UTC)\nمەسەلەی من و بەکارھێنەرانی تر زۆرتر ئەوەیە کە ئاڵ pink نییە. ئێمە بە pink ئەڵێین چێرەیی. بەرەی ئێستا کە ھەر ئەڵێن سوورەتی، بەڵام لە ژنانی تەونەگەر زۆرتر چێرەیی ئەبیسی.--Aza (لێدوان) ١١:٣٠، ٥ی حوزەیرانی ٢٠٢٠ (UTC)\nسپاس ئازا، تێئەگەم لە قسەکەتان، بەڵام وەک ئاماژەم کرد سەرچاوەش ھەیە کە بەرامبەری پەمەیی داناوە (وەک فەرھەنگی ھەرمان). لێرە لە فەرھەنگی ئاناھیتادا بەرامبەر پەمەیی نووسراوە سووری ئاڵ و ئاڵی سووک. واتە ئاڵ و پەمەیی لە یەک تەیفدا داناوە. کێشە ئەسڵییەکە ئەوەیە چێرەیی و سوورەتی کەس لە دەقدا نین، پەمەییش کە چەن ساڵە لە باشوور باو بووە مەعلووم نیە چۆن دروست بووە. یا لەم ماڵپەڕەدا نووسراوە لێوت ئاڵ بکە و وێنەیشی داناوە. کە وا بوو لەسەر زارانیش ھەیە. گشت زاراوەکانیش لێی تێدەگەن. بۆیە ڕاستییەکەی ھەر ئاڵم پێ باشترە. پیرەھەڵۆ (وتووێژ) ٠٥:٢٨، ٦ی حوزەیرانی ٢٠٢٠ (UTC)\nوەڵڵا نازانم ئازیزان چێرەیی چۆن دەبێ بە کوردی. خودی وشەی چێرە فارسییە، باویش نییە و هەر لە فارسیشەوە وەرگیراوە کە دەڵێن پەمە سپییە pink نییە ئەی مامە گیان مەگەر ڕوومەت pink ـە.بەڕای من دەکرێ ناوی بابەت بگۆڕن بۆ ئاڵی ڕوون یا وشەیەک لەم چەشنە.کاردۆ جاف (وتووێژ)  ٠٩:٠٨، ٦ی حوزەیرانی ٢٠٢٠ (UTC)\nمن ناڵێم ئیستەرەم چێرەیی بێ، وتیان پەمەیی وشەیەکی تازەسازبووە منیش وتم پیرەژنانی تەونەگەر ئەڵێن چێرەیی. ڕاستە لە کوردی ناچێ (ھەرچەن لە کوردیدا «چارە»مان ھەیە کە ھەمان چێرەیە وەک لە چارەڕەش و چارەنووسدا) بەڵام لانی کەم مێژوویەکی ھەیە و وەک پەمەیی تازەدەرکەوتوو نییە (بە قسەی خۆتان، من نازانم. شایەد پەمەییش کۆن بێ) پیرەھەڵۆ ئەڵێ لە دەقدا نییە، نازانم مەبەستی کام دەقە، خۆ زۆر وشەی ئێمە لە دەقە کۆنەکاندا نییە. یا ئەڵێ پەمەیی و ئاڵ لە یەک تەیفدان، کێ ئەڵێ نین؟ ھەردووکیان سووریان پێوەیە. نارنجیش ھەر لەو تەیفەدایە. بۆ ئاڵ بەرامبەر بە orange نەبێ؟\nبە گشتی، بە لای منەوە ئاڵ لە pink سوورترە. شەرابی ئاڵ یەعنی شەرابی pink؟ یەعنی شەراب لە ڕەنگی ئەو گوڵەیە کە وێنەکەی دانراوە لە وتارەکە؟ ھەر کەس شەرابی دیبێ ئەزانێ کە وا نییە. -Aza (لێدوان) ١١:٣٢، ٦ی حوزەیرانی ٢٠٢٠ (UTC)\nجۆرێک شەرابی ڕۆزێ\nجۆرێکی تری ڕۆزێ\nقسەکانی کاک ئازا ڕاستە. چارە کوردییەکەیەتی. لەوانیە لە چڕوچاو-یشدا چڕ پێوەندییەکەی بەمانەوە ھەبێ. دوایین قسەی من ئەوەیە ئاڵی کاڵ دەبێتە pink نەک خودی ئاڵ کە مەیلەوسوورە.--چالاک وتووێژ ١١:٥٣، ٦ی حوزەیرانی ٢٠٢٠ (UTC)\nئازا من قسەکەی تۆم بە تەواوی ڕەد نەکردەوە، بەڵام دەڵێم ھەر ئەوەندەش بەڵگە ھەیە کە ئاڵ و پەمەیی یەک شتن. ئینجا شەراب ھەزار ڕەنگی ھەیە. چەند دانەیان لێرە لە en:wine colorدا ھەیە. ئەگەرنا بۆ سیاپۆش دەڵێ شەرابێ ئەرخەوانی بین (ھەروەھا لە فارسیشدا سوور و ئەرخەوانی و...)؟ ڕەنگی شەراب بەوە کەوتووە چەندێ توێکڵی ترێکەی تێ بھاوێژن. بۆ نموونە ڕۆزێ (کە ھەر یانی ئاڵە) کە ئەمڕۆ لە فەرەنسە باوە تەواو ئاڵە. ئاڵێکی خاو یا تێرتر. ھەر رۆزێ خۆیشی چەند ڕەنگی ھەیە. پیرەھەڵۆ (وتووێژ) ١٨:٥٠، ٦ی حوزەیرانی ٢٠٢٠ (UTC)\nباسی بەڵگە ئەکەی. ھەنبانە ئەڵێ ئاڵ «سرخ کمرنگ»ە، خاڵ ئەڵێ ڕەنگی گوڵاڵەیە، تۆفیق وەھبی ئەڵێ red یان scarletە، فەرھەنگی زانستگای کوردستان ئەڵێ «سرخ روشن»ە. ئەمە چوار. کە سێ لەو چوارە خۆیان سەرچاوەن بۆ فەرھەنگەکانی تر. تۆش تەنیا فەرھەنگی ھەرمانت بە دەستەوە گرتووە کە بۆ ئاڵ نووسیویە پەمەیی. پەمەیییەک کە خۆت ئەڵێی تازەیە و دیار نییە چۆن ساز بووە. تازە گەر لە ھەمان فەرھەنگی ھەرمان چاو لە مەدخەلی پەمەیی بکەی ئەبینی کە نووسراوە ئاڵی ڕوون، یانی چی؟ یانی ئاڵ لە پەمەیی تۆخترە.\nبۆ شەرابیش ئەوە ئەزانم کە چەندەھا ڕەنگی ھەیە، مەبەستی من ڕەنگە زۆر باوەکەیەتی کە سوورە. -Aza (لێدوان) ١٩:٥١، ٦ی حوزەیرانی ٢٠٢٠ (UTC)\nڕاست دەکەی ئازا گیان. ئەگەر کەسێک لە منیش بپرسێ ئاڵ چۆنە. ڕێک دەڵێم سووری کەمڕەنگ یا سووری خاو. بمھەوێ ڕەنگێکی پیشان بدەم ڕەنگی ئەو گوڵەی ناو وتارەکەی پیشان دەدەم یا ڕەنگی لێوەکە کە ئاماژەم پێ کرد یا ڕەنگی ڕۆزێ، نە ڕەنگی ئاڵای چین لە وتاری en:scarlet (color)دا. لە بەرامبەر سکارلێتدا لە ئۆکسفۆرددا نووسراوە: A brilliant vivid red colour, inclining to orange. نەنووسراوە خاو یا کەمڕەنگ یا شتی وا. ئاڵ سووری خاوکراوەیە ئیتر ئەوەی بە کام وتارەوە بیبەستیتەوە شتێکی ترە. ئۆکسفۆرد بۆ بەرامبەری pink نووسیویەتی: Of a colour intermediate between red and white, often tinged with purple; denoting this colour. واتە تێکەڵی سوور و سپی یا سووری خاوکراوەی مەیلەو مۆر نە سووری خەنەیی و نارنجی. ئەوەی کام وتار بە کام وتارەوە دەبسترێتەوە تەواو سابجکتیڤە، جارێکیان لەگەڵ چالاک مشتومڕمان بوو لەسەر وتووێژ:چنار. ئەمە فیزیکی نیوتۆنی نیە کە یەک شت بێ جوابی. ڕەنگە و ھەر کەسێک جۆرێک دەیڵێت. ھەر لەو ئۆکسفۆردەدا لە مەعنای سێهەمی pink و مەعنای سێھەمی scarletدا نووسراوە کۆتێک کە بۆ ڕاوی ڕێوی لەبەر دەکرا!. من ڕێز لەوەی دەگرم وەک ئاخێوەرێکی زمانەکە دەڵێیت ئێمە بە ئەسپی سوور دەڵێین ئاڵ. ئەوە لە بەدایعوللوغەشدا ھەیە و ئەشێ زیاد بکرێت بە وتارەکە. بەڵام ئێمەش وەک ئاخێوەر بە ڕەنگی سووری سووری خاو دەڵێین ئاڵ. پیرەھەڵۆ (وتووێژ) ٢٢:١٥، ٦ی حوزەیرانی ٢٠٢٠ (UTC)\nبەڕێزان وا دەزانم ئەم وتووێژانە هەر کات بە فیڕۆدانە، تکایە وا ئەزانم هەموومان یەکدەنگین کە pink لە ئاڵ ڕوونترە و ئەگەر پەمەیی و ئەو شتانەی تر بەکار نەبەین پێم وایە ئاڵی کاڵ یان ئاڵی ڕوون گونجاوە با هەر لەسەر ئەمە کۆ بینەوە.کاردۆ جاف (وتووێژ)  ٢٢:٣٦، ٦ی حوزەیرانی ٢٠٢٠ (UTC)\nمن ناڵێم ببەسرێتە scarlet ەوە. باشتر وایە ھەر نەبەسرێ بە زمانەکانی دیکەوە. Aza (لێدوان) ٠٥:١٣، ٧ی حوزەیرانی ٢٠٢٠ (UTC)\nپیرەھەڵۆ و Aza: من ئە ئێستا لە خوشکم پرسی کە لە ڕەنگ و شت زۆر جوان حاڵییە. ڕێک وتی ئاڵ سووری ئاچغە! ئەوەیشی وت کە صورتی نییە و دەڵێن لێوی ئاڵ مەبەست سوورە (بێ ئەوەی من شتێک بڵێم)! ئەو «شەرابی ڕۆزێ»یەم بۆ نارد وتی دەقیق خۆیەتی. ئەم خشتەیەشم  بۆ نارد وتی دەبێتە Electric crimson یانی : . لە ناو فەرھەنگەکانیشدا بۆ ئاڵ crimson ھاتبوو دیارە ئاڵ ھەر خێرانی crimsonە. ئەمە زۆر لە pink و وێنەکەی ناو وتارەکە دوورە بە بڕوای من با واز لە ئاڵ بۆ pink بێنین. سپاس.--چالاک وتووێژ ١٥:١٤، ٧ی حوزەیرانی ٢٠٢٠ (UTC)\nئینکاری ناکەم ئەمە کەمێک لە ئاڵ دەچێ چون شیناییشی تیایە و مەیلەو نارنجی نیە، ھەرچەند تەاو تێرە و خاو یا کەمڕەنگ نیە. ئۆکسفۆرد بۆ کریمسۆن نووسیویەتی: Of a deep red colour somewhat inclining towards purple. واتە سووری تێر نە خاو. بەڵام وەک وتم زۆرێک خەڵکیش ھەن کە بە پینک دەڵێن ئاڵ یانی ھەر ئەم ڕەنگە کریمسۆنە تێکەڵی کەیت لەگەڵ سپی. پیرەھەڵۆ (وتووێژ) ١٩:٣٩، ٧ی حوزەیرانی ٢٠٢٠ (UTC)\nکاک @Aza: گیان تکایە بۆ بەشی وشەڕەتناسی لەم سەرچاوەیەی کاک عەلی نانەوازادە کەڵک وەرمەگرە. ئەگەر نموونەی ھێناوەتەوە و باسی شێوەزارەکانی تری کوردی یان ئێرانی کردووە ئەوە تا ڕادەیەک بێکێشەیە. بەڵام ئەو بەشانە وا ڕیشەی وشەکە دەباتەوە سەر زمانی پرۆتۆکان ئەوە ناتوانێ سەرچاوەیەکی جێباوەڕ بێ. ئەم برادەرە خۆ بەشێوەی ئاکادمیک وشەڕەتناسی نەخوێندووە. وشەڕەتناسی بۆ شۆخی نابێ کاری ھەر کەسێک نییە.\nئێستا وشەی ئاڵ وشەیەکی تورکییە. لە ڕووسیشدا ھەیە ئەوەتا. ئەوانیش ھەر نووسیویانە تورکییە. دەزانی ڕووسەکان چەندە لە وشەڕەتناسیدا شارەزان! ئەوان نازان کاک عەلی نانەوازادە دەزانێ؟! -- چالاک وتووێژ ٠٠:١٢، ٧ی حوزەیرانی ٢٠٢٠ (UTC)\nسەرنجڕاکێشە. ئیستە خودی تورکەکان بەو ڕەنگە دەڵێن Tr:Pembe. وا دیارە پەمەیی ھەر پەمەی تورکە+ی. پیرەھەڵۆ (وتووێژ) ٠٠:٣٤، ٧ی حوزەیرانی ٢٠٢٠ (UTC)\nمن ھەست دەکەم ئاڵ و ھاڵ پەیوەندییان بە ھەڵاڵە و ئاڵاڵەوە ببێت. ئەی بە بڕوات خاڵ ئاڵا (خاڵی ئاڵا) یانی چی لە شێعری گۆرانیدا؟ لە مەولەویدا زۆرە. یا لە شانامەی کوردیدا: عاڵەم حەسرەتمەند خاڵ ئاڵامەن / شاھان گشت حەیران بەژن و باڵامەن. ئاڵا=ئەعلا؟ مەلا عەبدولکەریم نووسیویە یانی ڕەنگاوڕەنگ. ھەژار نووسیویە ئاڵایی یانی ڕەنگاوڕەنگ (کە ڕەنگە لە تورکییەوە ھاتبێ وەک قزلالا). داخۆ ئاڵا بە واتەی بەیداخ لە ئەعلاوە ھاتووە یا لەم وشە تورکییەوە؟ پیرەھەڵۆ (وتووێژ) ٠٠:٤٩، ٧ی حوزەیرانی ٢٠٢٠ (UTC)\nکاک @Calak: نانەوازادە خۆی لەوێدا نووسیویە کە لە زمانە تورکییەکانیشدا ھەیە. ھەروەھا وا ئەزانم ڕووسیش باش ئەزانێ (لە ڕووسیا ژیاوە و ژنەکەشی ڕووسە، ئەڵبەت لەمانە تەواو دڵنیا نیم) و زۆرێک لە سەرچاوەکانی فەرھەنگەکەش کە لە سەرەتاوە ڕیزی کردوون ڕووسین. -Aza (لێدوان) ٠٥:١١، ٧ی حوزەیرانی ٢٠٢٠ (UTC)\n@پیرەھەڵۆ: دەست خۆش جوانی بۆ چووی. بەڵێ کاکە ساڵێکی لە تەورێز سەرباز بووم کوڕێکی تورک بوو وتی ئێمە بە ڕەنگاوڕەنگ دەڵێین ئالا . ھەر ئەو دەم زانیم ئاڵای کوردی تورکییە. چون دیاردەی ئاڵاکان فرەڕەنگییە.\nسەیرە بۆ پەمەیی بۆ فکرم لە تورکی نەکردەوە. ئەمەیش بە دەردی مۆر چوو. ئەودیو بەڕاستی وشەی تورکی و عەرەبییان زۆرە کە ئاساییە. ئەو چەند ڕۆژە بوو زانیم وشەی مسۆگەریش عەرەبییە.\n@Aza: کاک ئازا گیان ئێرە شوێنی نییە من باسی زمانی پرۆتۆ ئێرانی و پرۆتۆ ھیندوئێرانی و ... بکەم. تۆ سەد زمانیش بزانی نابی بە وشەڕەتناس. بۆ نموونە ئێمە دەڵێین ئەرد و ئەڵمانی Erde دەی ئەمە نابێتە بەڵگە. ئەرد ھەمان ارض-ە و تەواو. جا بۆچوونی وشەی ئاڵ-یش ھەروا. ئەم بۆچوونانە ھەموو ڕواڵەتین. قسەی من ئەوەیە دەبێ زۆر محتاط بێ لە بەکارھێنانی ئەم کتێبە بۆ وشەڕەتناسی. خۆ ھەمووی ڕەد ناکەمەوە.\nزۆر سپاس.--چالاک وتووێژ ٠٧:١٣، ٧ی حوزەیرانی ٢٠٢٠ (UTC)\nتێ ئەگەم چی ئەڵێی. بە ڕای من کتێبەکە لە ترازێکدایە کە ئەکرێ وەکوو سەرچاوە بۆ ویکیپیدیا بە کار بچێت.\n-- Aza (لێدوان) ٠٧:١٩، ٧ی حوزەیرانی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=وتووێژ:ئاڵ&oldid=694805»\nئەم پەڕەیە دواجار لە ١٩:٣٩ی ٧ی حوزەیرانی ٢٠٢٠ نوێ کراوەتەوە.


دەزگای مین بەشداری دانانی پلانێكی درێژخایەن بۆ كاروباری مین دەكات\nبەمەبەستی دانانی پلانێكی ستراتیژی وتۆكمە و درێژخایەنی كاروباری مین بۆ هەرێمی كوردستان دەزگای گشتی كاروباری مین پلانێكی 8ساڵە بۆ كۆتایی هێنان بەمین و تەقەمەنی و ژینگەیەكی پاك لە مەترسیەكانی مین بۆ هەرێمی كوردستان دادەنێت.\nبۆ ئەومەبەستە بەرێز خەتاب عومەر بەرێوەبەری پلاندانان لە دەزگای گشتی كاروباری مین و مزەفەر عەزیز بەرێوەبەری هۆشیاركردنەوە و قوربانیانی مین بەشدار بوون لە دارشتنی ئەوپلانە كە لەلایەن رێكخراوی iMMAPرێكخرابوو لەگەڵ نوێنەرانی فەرمانگەی مینی بەغداد(DMA) لە دەرەنجامی ئەو كۆبوونەوەیەدا پلانی (8)ساڵەی كاروباری مین لە چوارچێوەی بەیاننامەی ئۆتاوا ئامادەكرا، بە ئامانجی ئەوەی لە كۆبوونەوەی نێودەوڵەتی كە لە مانگی یازدەی 2019 لە ئۆسڵۆی پایتەختی نەرویج دەبەسترێت بتواندرێت كۆمەڵگای نێودەوڵەتی هاوكاری و كۆمەكی كوردستان و عێراق بكەن.\nئەم پلانە گرنگی و بایەخێكی زۆری هەیە بۆ كەم كردنەوەو نەهێشتنی گاریگەری مین و تەقەمەنی لە كوردستان وعێراق لەبەر ئەوەی پێداویستی ودابینكردنی كۆمەكی دارایی و مرۆیی و لۆجستی لە ئاستی ناوخۆیی و نێودوڵەتی لە خۆی دەگرێت.


شاندى هه‌ده‌په ئەمڕۆ سەردانی شاری سلێمانی دەکەن\nدواى هاتنیان بۆ هەرێمی کوردستان و سەردانیکردنی شاری هەولێر و ئه‌نجامدانى چه‌ند دیدارو کۆبوونه‌وه‌یه‌ک له‌گه‌ڵ به‌رپرسانى باڵاى حکومى و حیزبى هه‌رێمى کوردستان، شاندى هه‌ده‌په و که‌جه‌ده ئه‌مڕۆ دێنه شارى سلێمانى و چه‌ند کۆبوونه‌وه‌یه‌ک ئه‌نجام ده‌ده‌دن.\nوا بڕیاره ئه‌مڕۆ شاندى هه‌ده‌په و که‌جه‌ده به سه‌رۆکایه‌تیى سه‌زایى ته‌مه‌للى، هاوسه‌رۆکى هه‌ده‌په بێنه سلێمانى و زنجیره‌یه‌ک دیدار و کۆبوونه‌وه ئه‌نجامده‌ده‌ن.\nبڕیاره هه‌ر ئه‌مڕۆ شانده‌که له‌گه‌ڵ هه‌ریه‌ک له به‌رهه‌م ساڵح، سه‌رۆک کۆمارى عێراق و ته‌ڤگه‌رى ئازادیى کۆمه‌ڵگه‌ى کوردستان و رێکخراوه مه‌ده‌نییه‌کان و هه‌روه‌ها محه‌مه‌دى حاجى مه‌حمود، سکرتێرى حزبى سۆسیالیست دیموکراتى کوردستان کۆببنه‌وه.\nماوه‌ى چه‌ند ڕۆژێکه شاندێکى پارتى دیموکراتى گه‌لان (هه‌ده‌په) و کۆما جڤاکێن کوردستان (که‌جه‌ده) له باکورى کوردستانه‌وه هاتوونه‌ته هه‌رێمى کوردستان و وه‌کو خۆیان ئاماژه‌یان پێ کردووه، ئامانجى سه‌ردانه‌که‌یان پته‌وکردنى په‌یوه‌ندی نێوان کوردانى باکورو باشوره.


شاره‌وانى هه‌ڵه‌بجه هۆشداریده‌دات له‌ڕۆژانى جه‌ژندا ده‌ست بۆ موڵكى گشتى ببرێت\nهەواڵ / کوردستان :: 13/06/2018 :: 438 جار بینراوە\nله كۆنگره‌یه‌كى ڕۆژنامه‌وانیدا، لیژنه‌ى ئه‌منى پارێزگاى هه‌ڵه‌بجه ئاماده‌كارییه‌كانیان بۆ پێشوازیكردن له ڕۆژانى جه‌ژن ڕاگه‌یاند، سه‌رۆكى شاره‌وانى هه‌ڵه‌بجه‌ش هۆشداریده‌دات له قۆستنه‌وه‌ى ڕۆژانى جه‌ژن بۆ ده‌ستبردن بۆ موڵكى گشتى.\nله‌كۆنگره ڕۆژنامه‌وانییه‌كه‌دا نوخشه ناسیح، قایمقامى ناوه‌ندى پارێزگاى هه‌ڵه‌بجه ئاماژه‌ى به‌وه‌كرد، به مه‌به‌ستى ڕێگریكردن له‌هه‌ر حاڵه‌تێكى نه‌خوازراو و به ده‌مه‌وه‌چوونى هاووڵاتیان له حاڵه‌ته پێویسته‌كاندا له ڕۆژانى جه‌ژندا، لیژنه‌ى ئه‌منى كه له چه‌ندین به‌ڕێوه‌به‌رایه‌تى هه‌ڵه‌بجه پێكهاتووه، سه‌رجه‌م ئاماده‌كارییه‌كمان به كۆتا گه‌یاندووه، بۆ ئه‌و مه‌به‌سته‌ش به‌هه‌موو شێوه‌یه‌ك فرۆشتن و به‌كارهێنانى ته‌قه‌مه‌نى و یارییه ئاگرینه‌كانمان قه‌ده‌غه‌كردووه.\nهه‌ر له‌و كۆنگره ڕۆژنامه‌وانییه‌دا، كوێستان ئه‌كره‌م، سه‌رۆكى شاره‌وانى هه‌ڵه‌بجه ئه‌وه‌ى خسته‌ڕوو، هاوشێوه‌ى بۆنه و جه‌ژنه‌كانى دیكه، لیژنه‌ى هاوبه‌ش و گه‌ڕۆكمان پێكهێناوه بۆ ئه‌وه‌ى له ڕۆژانى جه‌ژندا سه‌ردانى ئه‌و شوێنانه بكه‌ن كه گومانده‌كرێت له‌لایه‌ن هاووڵاتیانه‌وه ده‌ستبكرێت به دروستكردنى خانوو و زه‌وى به‌شێوه‌ى زیاده‌ڕەو له‌سه‌ر موڵكى گشتى كه ئه‌م دیارده‌یه زۆرجار له‌و كاتانه‌دا ڕووده‌دات كه فه‌رمانگه‌كانى حكومه‌ت له پشوودابن.\nسه‌رۆكى شاره‌وانى هه‌ڵه‌بجه ئه‌وه‌شى خسته‌ڕوو، هه‌ر هاووڵاتییه‌ك بیه‌وێت ڕۆژانى جه‌ژن بۆ به‌رژه‌وه‌ندى تایبه‌تى خۆى به‌كار بهێنێت و له‌سه‌ر موڵك و ماڵى گشتى خانوو به‌شێوه‌ى زیادڕەو دروست بكات سه‌ره‌ڕاى ئه‌وه‌ى دیوار و هه‌یكه‌له‌كه‌ى ده‌ڕوخێنین له هه‌مان كاتیشدا ڕووبه‌ڕووى یاساى ده‌كه‌ینه‌وه.


ANF | هه‌وسه‌ل سه‌رچاوه‌ی بژێوییه\nشه‌ممه, 25 May 2019\nهه‌وسه‌ل سه‌رچاوه‌ی بژێوییه\nباخچه‌كانی هه‌وسه‌ل بۆ ئامه‌د وه‌ك كۆگه‌ی سه‌وزه‌واته. به‌رهه‌مهێنه‌رانی باخچه‌كه كه له‌وێ كار ده‌كه‌ن ده‌ڵێن، سه‌ره‌ڕای هه‌موو زه‌حمه‌تییه‌كان ده‌ست له به‌رهه‌مهێنانی سه‌وزه‌وات به‌رناده‌ن.\nیه‌كشه‌ممه, 15 Apr 2018, 16:00\nمه‌همه‌ت ئه‌ریم (٦٢ ساڵان) كه له ناوچه‌ی سووری ئامه‌د ده‌ژی و زیاتر له ٤٧ ساڵه له‌نێو باخچه‌كانی هه‌وسه‌ل كاری كشتوكاڵ و به‌رهه‌مهێنانی سه‌وزه ده‌كات ده‌ڵێت، هێزه‌كانی ده‌وڵه‌تی توركیا ٢ی كانوونی یه‌كه‌می ٢٠١٥ له كاتی «قه‌ده‌غه‌كاری هاتووچۆ» له گه‌ڕه‌كی فاتیح پاشا (یه‌نی كاپی) ماڵه‌كه‌یان خرا كردووه و ماوه‌ی ٣ ساڵه له هه‌لومه‌رجێكی سه‌ختدا ده‌ژی. ده‌شڵێت، له ته‌مه‌نی ٢٠ ساڵییه‌وه، له‌نێو باخچه‌كانی هه‌وسه‌ل كاری كشتوكاڵ ده‌كات و به‌رهه‌مه‌كانی سه‌وزه‌واتی وه‌ك چه‌وه‌نده‌ر، كه‌ره‌وز، پیاز، خه‌یار و بیبه‌ر ده‌چێنن.\n«له‌نێو باخچه‌دا هه‌ست به ئاسووده‌یی ده‌كه‌م»\nئه‌ریم ده‌ستنیشانی كرد كه ئه‌وان سه‌ره‌ڕای هه‌لومه‌رجی سه‌خت، به‌رده‌وام كار ده‌كه‌ن و به‌رهه‌مه‌كانیان له بازاڕه‌كان ده‌فرۆشن.\n«كاتێك ڕوو له باخچه‌ی هه‌وسه‌ل ده‌كه‌م، زۆر شادمان ده‌بم. كاتێك له‌نێو باخچه‌كانی خۆمان كار ده‌كه‌م هه‌ست به ئاسووده‌یی ده‌كه‌م. به‌ر له ٣ ساڵ ماڵه‌كه‌م له گه‌ڕه‌كی فاتیح پاشا بوو، به‌ڵام هێزه‌كانی ده‌وڵه‌ت به‌بیانووی ئاسایش ماڵه‌كه‌میان خرا كرد. ئێستا زۆر زه‌حمه‌تی ده‌بینم. پێشتر ماڵه‌كه‌م نزیك بوو له باخچه‌كانی هه‌وسه‌ل و له ماوه‌یه‌كی كورتدا ده‌هاتمه نێو باخچه‌كان. به‌ڵام ئێستا ٢ دۆڵمیش ده‌گۆڕم تا ده‌گه‌مه نێو باخچه‌كان.»\n«ڕۆژی من له‌نێو باخچه ده‌ستپێده‌كات»\nئه‌و هاوڵاتییه ئاماژه بۆ ئه‌وه ده‌كات زۆربه‌ی كاته‌كانی ژیانی له‌نێو باخچه‌كاندا به‌سه‌ر ده‌بات. ده‌ڵێت: من له كاتژمێر ٦:٣٠ هه‌تا ١٧:٠٠ له ته‌ك هاوژین و منداڵه‌كانم كار ده‌كه‌م. باشترین سه‌وزه و میوه له باخچه‌كانی حه‌وسه‌ل پێده‌گه‌یه‌نین. به‌ڵام ئه‌مساڵ به‌هۆی قه‌یرانی ئابووری كارگه‌ری زۆر له‌سه‌ر كڕین و فرۆشتن دروست بووه. ئێمه ڕه‌نجێكی گه‌وره ده‌ده‌ین، به‌ڵام به‌هۆی ئه‌وه‌ی قه‌یران هه‌یه سه‌وزه‌كان به هه‌رزانی ده‌فرۆشین.\nباخچه‌كانی هه‌وسه‌ل؛ كۆگه‌ی سه‌وزه‌وات\nژنێك به ناوی ئه‌مینه ئه‌ریم كه له‌نێو باخچه‌كانی هه‌وسه‌ل كار ده‌كات ئاماژه بۆ ئه‌وه ده‌كات كه له به‌ره‌به‌یانه‌وه تا ئێواره له‌نێو زه‌وییه‌كاندا پیواز سپی ده‌كه‌ن و ده‌یبه‌نه «بازاڕی یه‌نیهاله» له ئامه‌د. ده‌شڵێت: باخچه‌كانی هه‌وسه‌ل كۆگه‌ی سه‌وزه‌واته و خاكی حه‌وسه‌ل دایكی سه‌وزه‌یه. ئه‌و سه‌وزه‌واته‌ی له حه‌وسه‌ل ده‌ڕوێنرێت به‌تامه.\nئه‌مینه ئه‌ریم هێما بۆ ئه‌وه‌ش ده‌كات كه هه‌رچه‌نده زه‌حمه‌تی زۆر ده‌بینن، به‌ڵام ئه‌م كاره سه‌رچاوه‌ی بژێوییه.\nهه‌په‌گه: ئۆپه‌راسیۆنی داگیركاری شكستی هێنا و ٦ سه‌رباز كوژران\nپارێزه‌رانی ئۆجالان سه‌ردانی له‌یلا گیوڤه‌نیان كرد\nدیارغەریب: بەرخۆدانی ڕێبەرئاپۆ، چالاکوانن دەگەنە سەرکەوتن و پەیمانەکانی لە نموونەی قەسری شیرین پوچەڵ دەبنەوە\nکۆبانێ بووه‌ته مۆزەخانەی بەرخۆدان و ئیرادەی گەل\nناسنامه‌ی شه‌هیدێكی ڕۆژهه‌ڵاتی كوردستان ڕاگه‌یه‌نرا\nکۆبانی لە ناوچەیەکی شەرەوە بۆ ناوەندێکی پەروەردە\nپارێزه‌ران: دوای گفتوگۆ له‌گه‌ڵ مانگرتوان ناوه‌ڕۆكی دیداره‌كه‌مان له‌گه‌ڵ ئۆجالان ئاشكرا ده‌كه‌ین\nپرۆژەی كۆدار و پەژاک بۆ دیمۆكراتیزه‌كردنی ئێران بڵاوکرایەوە\nلە چەلێ کاتی مەرەزەیە\nگەلێکی بێ ناسنامەی ئێران؛ بەلوچ\nکەجەکە: هەر چالاکییەکی گەلی کوردی بەرخودێر وەکو رۆژوو خێرە\nهاوشاره‌دارانی قه‌رس ده‌ستیان به سه‌وزكردنی شاره‌كه كرد\nمانگی سووری کوردستان هاوکاریی بۆ زیانبەرکەوتوانى لافاوەکانى ئەمدواییە رەوانەى رۆژهەڵاتى کوردستان کرد\nئه‌نجامنامه‌ی كۆڕبه‌ندی ئاوی میزۆپۆتامیا ڕاگه‌یه‌نرا


ئێستا چوار كەمپی پەنابەران لە سنووری دهۆك هەنە و هاووڵاتیانی رۆژئاوای كوردستان وەكو پەنابەر لە هەرێمی كوردستان نیشتەجێ بوونە، جگە لە پەنابەران لە ساڵی 2014 پاش هاتنی چەكدارانی داعش بۆ مووسڵ و ناوچە كوردستانییەكان ئاوارەكانی ئەو ناوچانە روویان لە هەرێمی كوردستان كرد، كە تەنیا لە دهۆك 17 كەمپی ئاوارە هەنە و زیاتر لە 500 هەزار ئاوارە و پەنابەر لە سنووری ئەو پارێزگایە دەژین.\nغەریب حەسەن، پەنابەرێكی رۆژئاوای كوردستانە بۆ "هەولێر" دەڵێت:" هیوادارین رێكخراوەكان وەكو پێش ئێستا یارمەتی ئاوارە و پەنابەران بدەن، چونكە رەوشی ئێمە زۆر ناخۆشە و ئەوە لە وەرزی هاوینداینە و پێویستمان بە كۆمەڵێك كەلوپەلی هاوینە هەیە، ئەگەر پێداویستییەكانی ژیان بۆ ئێمە دابین نەكرێن ژیان و گوزەرانی ئێمە زۆر خراپ دەبێت.\nئەیاد عەبدوڵڵا، ئاوارەیەكی شاری مووسڵە و لە دهۆك دەژیت بۆ "هەولێر" رایگەیاند:" ئەوە نزیكەی 5 ساڵ دەبێت لە كەمپەكانی كوردستان دەژین، نە حكوومەت عێراق، نە رێكخراوەكان هاوكاری ئێمە ناكەن، جگە لە حكوومەتی هەرێم كە رۆژانە پێداویستییەكانی ژیان بۆ ئێمە دابین دەكەن و پرۆژە خزمەتگوزارییەكان بۆ كەمپەكان دابین دەكەن، تا ماوین سوپاسی سەرۆك بارزانی و حكوومەتی هەرێم دەكەین، چونكە ئەگەر ئەوان نەبوانە ئێمەش ئێستا نەدەبووین.\nسالم خەلیل، ئاوارەیەكی دەشتی نەینەوایە بۆ "هەولێر" ئاشكرای كرد:" لەگەڵ هاتنی ئێمە بۆ هەرێمی كوردستان رێكخراوەكان بەشێوەیەكی باش هاوكاری ئێمەیان كرد، بەڵام بەداخەوە ئەوە دوو ساڵ دەبێت رێكخراوەكان پشتیان لە ئێمە كردووە، حكوومەتی عێراقیش هەر هیچ خۆ لە ئێمە ناكاتە خاوەن، ئەوەی هاوكاری ئێمە دەكات تەنیا حكوومەتی هەرێمی كوردستانە".


بەرپرسانی پنتاگۆن لەبارەی مەترسییەکانی تاران‌و گروپە چەکدارییەکان ناکۆکن\n02/01/2021 260 جار خوێندراوه‌ته‌وه\nمیدیاى ئه‌مریكى ئه‌مریكی ئاشکرایکردوە، بەرپرسانی وەزارەتی بەرگری ئه‌مریكا (پنتاگۆن) لەبارەی ڕادەی مەترسییەکانی تاران‌و گروپە چەکدارییە عێراقییەکانی لایەنگری تاران بۆسەر بەرژەوەندییەکانی ئه‌مریكا لەناوچەکەدا دابەشبون‌و بۆچونیان جیاوازە.\nCNN لەزاری بەرپرسێکی باڵای ئه‌مریكی کە ڕاستەوخۆ ئاگاداری گفتوگۆکانی ناو پنتاگۆنە گواستویەتییەوە کە زانیارییە هەواڵگرییە نوێکان ئەوە دەردەخەن کە تاران‌و گروپە چەکدارییە شیعییەکان پلان بۆ ئەنجامدانی هێرش بۆسەر بەرژەوەندییەکانی ئه‌مریكا لەڕۆژهەڵاتی ناوەڕاست دادەنێن، بەتایبەت دوای ئەوەی دەرکەوتوە کە تاران موشەکی بالسیتی مەودا مامناوەندی بۆ عێراق گواستۆتەوە، هەر ئەمەش واشنتۆنی ناچارکردوە کە موشەکهاوێژو ژێردەریایی‌و کەشتیی جەنگی زیاتر ڕەوانەی ناوچەکە بکات.\nبەپێی ڕاپۆرتەکە، بەرپرسێکی تری ناو وەزارەتی بەرگری ئه‌مریكا باسی لەوەکردوە، لەبارەی مەترسییەکانی ئێران بۆسەر بەرژەوەندییەکانی ئه‌مریكا زیادەڕەوی دەکرێت، بەڵام باسیشی لەپێویستی گرتنەبەری هەموو ڕێکارەکان بۆ بەرپەرچدانەوەی تاران‌و پاراستنی هێزەکانی ئه‌مریكا کردۆتەوە.\nتۆڕە ئه‌مریكییەکە لێدوانی چەند بەرپرسێکی تری ئه‌مریكی وەرگرتوە کە ڕایانگەیاندوە، واشنتۆن هیچ پلان یان ئامادەکارییەکی ئەوتۆی نییە تاوەکو هێرشی سەربازیی دەستپێشخەرانە بکاتەسەر تاران، ئەو ڕێکارانەشی لەوماوەیەدا گیراونەتەوەبەر تەنها لەچوارچێوەی بەرپەرچدانەوەی هێرشەکانە نەوەک ئەنجامدانی هێرشی سەربازیی پێشوەختە.\nلەو چوارچێوەیەشدا چەند سەرچاوەیەکی تایبەتی بەکەناڵی "عەرەبییە حەدەس"یان ڕاگەیاندوە کە پنتاگۆن بەدرێژایی ڕۆژ چاودێری بواری ئاسمانی عێراق‌و کەنداو دەکات، تاوەکو ڕێگری لەهەر هەوڵێکی تاران یان گروپە چەکدارییەکانی سەر بەتاران بکەن ئەگەر بیانەوێت زیان بەئاسایش‌و سەلامەتی هێزەکانی ئه‌مریكا لەناوچەکە بگەیەنن.


گوندێکی چەمچەماڵ نزیکه‌ى ٢٠٠ ساڵه خوێى لێ به‌رهه‌م ده‌هێندرێت – کوردی – RojNews.News\n02/03/2020 - 6:58:22 pm\nپێنجشەممە, 24 أغس 2017 – 13:25\nگوندی خوێڵین-ی سەر بە شارۆچکەی چەمچەماڵ، نزیکەی ٢٠٠ ساڵ دەبێت لە ئاوەکەی خوێ بەرهەم دەهێندرێت و بەرهەمەکەشی ساڵانە دەگاتە هەزار بۆ هەزار و ٥٠٠ تۆن خوێ.\nگوندى خوێڵێن لە شارۆچکەی چەمچەماڵی شاری سلێمانی، نزیکه‌ى ٤٠ کیلۆمه‌تر ده‌که‌وێته ڕۆژهه‌ڵاتى شارۆچکه‌کەوە و ئاوێکی سوێری تێدایە و بە وتەیدانیشتوانی گوندەکە نزیکەی ٢٠٠ ساڵە خوێی-ی لێ بەرهەرم دەهێندرێت.\nده‌رباره‌ى چۆنێتى به‌رهه‌هێنانى خوێ-یەکه، ڕه‌حیم حاجى ڕه‌شید، که به‌ڕه‌حیم خوێڵێنى ناسراوه بە ڕۆژنیوزی وت:”سه‌رچاوه‌ى خوێیه‌که کانیاوێکه، که ئاوەکەی سوێرە و نزیکه چوار مه‌تر و ٥٠ سم قوڵه و ٦٠٠ بۆ ٧٠٠ مه‌تر له‌سه‌رووى گونده‌که‌وه دووره.\nڕه‌حیم حاجى ڕه‌شید\nڕەحیم، وتیشی: ئاوی کانیاوەکە به‌سۆنده ڕاکێشراوه بۆ بۆ ناو گوندەکە و ده‌کرێته ناو گۆله‌کان (حەوز)ه‌وه، لە وەرزی هاوینەوە تا مانگی ١٠ بۆ ١١ کاری تێدا دەکەین، کە ئاوەکە دەبێت بە هەڵم خوێ لەناو گۆلەکاندا بەجێ دەمێنێت.\nسەبارە بە بڕی خوێکە و کاتی دروستبوونی، ناوبراو، وتی:”به‌گوێره‌ى گه‌وره و بچوکى گۆله‌کان و پله‌ى گه‌رمى خوێکه به‌رهه‌م دێت، چونکه گۆل هه‌یه به‌هه‌فته‌یه‌ک ده‌بێتە خوێ، هه‌یشه به ١٥ڕۆژ ده‌بێتە خوێ، هه‌روه‌هاش به‌پێى گه‌وره‌و بچوکى گۆله‌کان بڕى به‌رهه‌مه‌که ده‌گۆڕدرێت گۆلى واهه‌یه ١٥ تۆن به‌رهه‌مى ده‌بێت، هه‌یشه یه‌ک تۆن به‌رهه‌مى ده‌بێت”.\nلەبارەی دورستکردنی گۆلەکانیشەوە، ڕەحیم حاجی ڕەشید، وتی: له‌ڕابردوودا خەڵک خۆی دروستیکردووە، به‌ڵام دواى دامه‌زراندنى حکومه‌تى عێراق له‌ساڵى ١٩٢١دا، ئیتر ئێره بووەته موڵکى حکومه‌ت و فه‌رمانگه‌ى تایبه‌تى به‌م کاره لێره‌داناوه، ته‌نانه‌ت به‌شێک له‌م گۆلانه پێیى ده‌وترێت گۆلى میرى و له‌و کاته‌دا حکومه‌ت دروستیکردووه، ئێستاش بووە بە موڵکی وەزارەتی سامانە سروشتییەکان و ساڵانه به زیادکردنى ئاشکرا ده‌درێت به‌کرێ.\nوتیشی: ئێمه گروپێکین پێکهاتووین له حه‌وت که‌س به‌بڕى ٢٨ ملیۆن دینار گرتومانه به‌کرێ، لێره نزیکه‌ى ٨٠ بۆ ٨٢ گۆل هه‌یه و ساڵانه‌ش هەزار بۆ هەزار و ٥٠٠ تۆن خوێ بەرهەم دێنین.\nهەرچەندە، گوندەکە خاوەنی سامانێکی زۆری خوێیە، بەڵام وەک ئەو گوندنشینە باسیکرد، گوندەکەیان لە خزمەتگوزاریی بێبەشکراوە و وتی: لە گوندەکەمان خوێندنگا، بنکەی تەندروستی و ئاوی خواردنەوەشمان نییە، جونکە ئاوی گوندەکەمان بۆ خواردنەوە شیاو نییە، ئەمە سەرەڕای خراپی ڕێگاوبانە.\nسەبارەت بە ساغکردنەوەی خوێیەکەش، ڕەحیم حاجی ڕەشید، وتی: له سنورى سلێمانى و قه‌ره‌داغ و ته‌نانه‌ت خه‌ڵکى له‌که‌لارو گه‌رمیانیشه‌وه دێت بۆ کڕینى، چونکه له‌ڕووى کوالێتییه‌وه خوێکه له‌هه‌موو خوێکانى دیکه باشتره و تۆنى به ٢٥٠ هه‌زار دینار ده‌فرۆشین.\nهەروەها، مه‌دحه‌د حسێن، که یه‌کێکه له که‌سانه‌ى پشکى هه‌یه له‌خوێیه‌که‌دا هۆکاری کۆنکرێت نەکردنی گۆلەکان-ی بۆ ڕۆژنیوز ڕوونکردەوە و وتی: ئەگەر کۆنکرێت بن باشتره، به‌ڵام ئه‌و جۆره چیمه‌نتۆیه‌ى لێره هه‌یه بۆ دروستکردنى گۆله‌کان نابێت، له‌به‌رئه‌وەبه‌رگه‌ى سوێرى خوێکه‌که ناگرێت و ده‌ڕزێت.